
	讗讬驻讻讗 诪住转讘专讗. 讻诇 讛讚讘专讬诐 谞专讗讬谉 讛驻讱 讚砖讗讬谞讜 讞讬讬讘 讘讗讞专讬讜转谉 讚讛' 谞讬谞讛讜 讟驻讬 诪砖讞讬讬讘 讘讗讞专讬讜转谉 讜讗诐 讘讗转 诇讞讬讬讘讜 讘砖诇 讙讘讜讛 讜诇驻讜讟专讜 讘砖诇 讛讚讬讜讟. 讻谉 讛讬讛 诇讜 诇讜诪专 拽讚砖讬诐 砖讞讬讬讘 讘讗讞专讬讜转谉 驻讟讜专 砖讗谞讬 拽讜专讗 讘讛谉 讘注诪讬转讜 讜讻讞砖 砖讗讬谞讜 讞讬讬讘 讘讗讞专讬讜转谉 讞讬讬讘 砖讗谞讬 拽讜专讗 讘讛谉 讘讛' 讜讻讞砖 讜注讜讚 讚讛讚讬讜讟 讛讜讛 诇讬讛 诇讞讬讜讘讬 讟驻讬 讚讛讗 砖讜诪专讬 讛拽讚砖讜转 驻讟讜专讬谉 诪谉 讛砖讘讜注讛 讜诪讻诇 讛讘讗 注诇 讬讚讛: 讗讬住诪讬讬讛. 讗住讬专 诪砖谞讛 讝讜 诪讙讬专住转讬: 讛讻讬 拽讗诪专 讻讜'. 讛讗讬 砖讗谞讬 拽讜专讗 讘讛谉 讘讛' 讜讻讞砖 诇讗 诪砖诪注 讘讛' 讜讻讞砖 讜诇讗 讘注诪讬转讜 讜诇讞讬讜讘讬讛 诪砖讜诐 砖讛谉 砖诇 讛拽讚砖 讗诇讗 讛讻讬 拽讗诪专 拽讚砖讬诐 砖讞讬讬讘 讘讗讞专讬讜转谉 讞讬讬讘 拽专讘谉 砖讘讜注讛 诇驻讬 砖讛谉 砖诇 注诪讬转讜 讜讗诐 讘讗转 诇驻讜讟专讜 诇驻讬 砖讛谉 砖诇 讛拽讚砖 诇讛讻讬 讗转讗 讘讛' 讜讻讞砖 诇专讘讜讬讬谞讛讜 讗祝 讗诐 讬砖 讘讛谉 爪讚 讙讘讜讛: 讜砖讗讬谉 讞讬讬讘 讘讗讞专讬讜转谉 驻讟讜专. 诇驻讬 砖讗谞讬 拽讜专讗 讘讛谉 诇诪注讟谉 讘注诪讬转讜 讜讻讞砖 讜讛讻讗 诇讬讻讗 注诪讬转讜 讜讗讬诪注讟 诪讘注诪讬转讜 讜讻讞砖: 诇讝讜讜讙谉. 诪讬 砖讬砖 诇讜 砖讜专 讬驻讛 诇讞专讬砖讛 诪讞讝专 注诇 讗讞专 砖讻诪讜转讜 诇爪诪讚讜 注诪讜 讘注讜诇 砖讛诪爪诪讬讚 砖讜专 讞诇砖 注诐 讛讘专讬讗 诪拽诇拽诇 讗转 讛讘专讬讗 讜讻谉 诪专讙诇讬转 谞讗讛 (注诐 讞讘讬专转讛) 诇诪诇讗讜转 注诐 讞讘讬专转讛 讘讝讛讘 诪谉 讛讬讞讬讚讬转: 讞砖讬讘讬 诇讬讛. 讜讞讘讬讘 诇讜 讝讬讜讜讙谉: 讜注讚 讻诪讛. 诇讗 讛讜讬 讗讜谞讗讛: 讻讚讬 讚诪讬讛诐. 讻驻诇讬讬诐: 讞讟讬讟讜诐. 诪讙谉: 讘诪诇讞诪讛. 讘转讜讱 讛诪诇讞诪讛: 砖讛专讬 讚讘专 讛诪住讜专 诇诇讘. 讜诇驻讬讻讱 谞讗诪专 讘讜 讜讬专讗转 诪讗诇讛讬讱 讛讗讬 砖讛专讬 诇讬转谉 讟注诐 诇诪讛 谞讗诪专 讘讜 讬专讗讛 谞拽讟 诇讬讛 讜讛讻讬 拽讗诪专 砖讛专讬 讻诇 讛讚讘专讬诐 讛诇诇讜 讗讬谉 讟讜讘转谉 讜专注转谉 诪住讜专讛 诇讛讻讬专 讗诇讗 诇诇讘讜 砖诇 注讜砖讛 讛讜讗 讬讜讚注 讗诐 诇注拽诇 讗诐 诇注拽诇拽诇讜转 讜讬讻讜诇 讛讜讗 诇讜诪专 诇讗 注砖讬转讬 讻讬 讗诐 诇讟讜讘讛 讛讬讬转讬 住讘讜专 砖讬砖 诇讱 转讘讜讗讛 诇诪讻讜专 讗讜 讛讬讬转讬 讞驻抓 诇拽谞讜转 诪拽讞 讝讛: 讜讻诇 讚讘专 讛诪住讜专 诇诇讘. 砖诇 讗讚诐 谞讗诪专 讘讜 讛讜讬 讬专讗 诪谉 讛讬讜讚注 诪讞砖讘讜转 讗诐 诇讟讜讘讛 讗诐 诇讗讜谞讗讛: 讛讻诇 住''讚. 讜讻讬 讛讻诇 讬讜专讚讬谉: 讛''讙 讻诇 讛讬讜专讚讬谉 诇讙讬讛谞诐 注讜诇讬谉: 讚讚砖 讘讬讛. 讻讘专 讛讜专讙诇 讘讻讱 砖诪讻谞讬诐 讗讜转讜 讻谉 讜讗讬谉 驻谞讬讜 诪转诇讘谞讜转 讜诪讻诇 诪拽讜诐 讝讛 诇讛讻诇讬诪讜 诪转讻讜讬谉:

	讛讗 诪讛 讗谞讬 诪拽讬讬诐 诇讗 转讜谞讜 讘讗讜谞讗转 讚讘专讬诐. 讚讻诇 讛讬讻讗 讚讗讬讻讗 诇诪讚专砖 讚专砖讬谞谉 讜诇讗 诪讜拽诪讬谞谉 讘诇讗讜讬 讬转讬专讬: 讗诐 讛讜讗 讘谉 讙专讬诐 讻讜'. 讛讬讬谞讜 讝讜 讗祝 讝讜 讚讗驻讬诇讜 诪注砖讛 讗讘讜转讬讜 讗讬谉 诇讜 诇讛讝讻讬专: 讛诇讗 讬专讗转讱 讻住诇转讱. 驻讬专讜砖 诇砖讜谉 讘讟讞讜谉 讻诪讜 砖诪转讬 讝讛讘 讻住诇讬 : (讗讬讜讘 诇讗) 讜讻诪讜 讗砖专 讬拽讜讟 讻住诇讜 讜讙讜' (砖诐 讞) 讻诇讜诪专 讛讬讛 诇讱 诇讬专讗 诪讛拽讘''讛 讜讝讛 讛讬讛 讘讟讞讜谞讱 讜转讜诐 讚专讻讬讱 讛讬讗 转拽讜转讱 讝讻专 谞讗 诪讬 讛讜讗 谞拽讬 讜讗讘讚 讗诐 讛讬讬转 谞拽讬 诇讗 讛讬讬转 讗讜讘讚 讜住讜祝 驻专拽 讛谞讞谞拽讬谉 (住谞讛讚专讬谉 讚' 驻讟:) 讬砖 诇驻专砖 讻诪讜 讻谉 诇砖讜谉 讘讟讞讜谉 讜诇讗 诇砖讜谉 住讻诇讜转 讚讗''诇 诇讗讘专讛诐 讛诇讗 讬专讗转讱 讻住诇转讱 讻诇讜诪专 诪讛 砖讗转讛 讬专讗 诪讛拽讘''讛 讛讬讛 诇讱 诇讛讬讜转 讘讟讞讜谞讱 讜讛专讬 讗转讛 诪驻住讬讚 讘讚讘专 砖讗转讛 砖讜讞讟 讘谞讱: 讝讛 讘讙讜驻讜 讜讝讛 讘诪诪讜谞讜. 讜讛讗 讚讗诪专讬' 驻专拽 讛讙讜讝诇 讘转专讗 (讘''拽 讚' 拽讬讟.) 讛讙讜讝诇 诇讞讘讬专讜 砖讜讛 驻专讜讟讛 讻讗讬诇讜 讙讝诇 谞砖诪转讜 讛讬讬谞讜 诪砖讜诐 讚驻注诪讬诐 专注讘 讻讘讚 讜讗讬谉 诇讜 讘诪讛 诇拽谞讜转 讗讘诇 讬砖 讛专讘讛 讘谞讬 讗讚诐 砖讗讬谞诐 讞住专讬诐 讻诇 讻讱: 讚讗讝讬诇 住讜诪拽讗 讜讗转讬 讞讬讜专讗: 讜诪讛 砖诪讗讚讬诐 讘转讞讬诇讛 诇驻讬 砖讛讚诪讬诐 诪转讗住驻讬谉 诇讘专讜讞: 讞讜抓 诪讙' 砖讬讜专讚讬谉 讜讗讬谉 注讜诇讬谉. 讗讬谉 诇驻专砖 讚讗讬谉 注讜诇讬谉 诇注讜诇诐 讚讛讗 讗诪专讬谞谉 讘住诪讜讱 讛讘讗 注诇 讗砖转 讗讬砖 讬砖 诇讜 讞诇拽 诇注讜诇诐 讛讘讗 讗诇讗 讛''驻 讻诇 讛讬讜专讚讬谉 注讜诇讬谉 诪讬讚 讜讗讬谉 讗讜专 砖诇 讙讬讛谞诐 砖讜诇讟 讘讛谉 讻讚讗诪专讬谞谉 讘驻专拽 注讜砖讬谉 驻住讬谉 (注讬专讜讘讬谉 讚' 讬讟.) 拽''讜 诪诪讝讘讞 讛讝讛讘 讜讘驻专拽 讘转专讗 讚讞讙讬讙讛 (讚' 讻讝.) 注讘讬讚 拽''讜 诪住诇诪谞讚专讗 讞讜抓 诪讙' 讚讗讬谉 注讜诇讬谉 诪讬讚 讗讘诇 讬砖 诪讛诐 谞讚讜谞讬谉 诇注讜诇诐 讛诪诇讘讬谉 驻谞讬 讞讘讬专讜 讘专讘讬诐 讚讗诪专 讘住诪讜讱 讗讬谉 诇讜 讞诇拽 诇注讜诇诐 讛讘讗 讜讬砖 砖注讜诇讬谉 诇讗讞专 讬''讘 讞讚砖 讻讙讜谉 讛讘讗 注诇 讗砖转 讗讬砖 讚诪砖驻讟 专砖注讬 讬砖专讗诇 讘讙讬讛谞诐 讬''讘 讞讚砖 讗讬 谞诪讬 诪诇讘讬谉 谞诪讬 谞讛讬 讚讗讬谉 诇讜 讞诇拽 诇注讜诇诐 讛讘讗 讗讬谞诐 谞讚讜谞讬谉 讬讜转专 诪讬''讘 讞讚砖 讗诇讗 诇讗讞专 讬''讘 讞讚砖 诇讗 讞讬讬谉 讜诇讗 谞讚讜谞讬谉 讜砖专讜讬诐 讘诇讗 讟讜讘讛 讜讘诇讗 专注讛 讜谞讬讞讗 讛砖转讗 讚诇讗 讞砖讬讘 诪讬谞讬诐 讜讗驻讬拽讜专住讬诐 砖讗讜转诐 谞讚讜谞讬谉 诇讚讜专讬 讚讜专讜转 讻讚讗诪专 讘驻''拽 讚专''讛 (讚' 讬讝. 讜砖诐. 讚''讛 讻讬) 讚讙讬讛谞诐 讻诇讛 讜讛诐 讗讬谞诐 讻诇讬诐 讜诪讬讛讜 转讬诪讛 讚诇讗 讞砖讬讘 驻讜砖注讬 讬砖专讗诇 讘讙讜驻诐 讻讙讜谉 拽专拽驻转讗 讚诇讗 诪谞讞 转驻讬诇讬谉 讚讗诪专讬谞谉 讘专''讛 (砖诐) 砖讬讜专讚讬谉 讜谞讚讜谞讬谉 讘讛 讬''讘 讞讚砖 讜讗讞''讻 讙讜驻谉 讜谞砖诪转谉 谞砖专驻转 讜谞注砖讬诐 讗驻专 转讞转 讻驻讜转 专讙诇讬讛诐 砖诇 爪讚讬拽讬诐 讜谞专讗讛 讚诇讗 专爪讛 诇诪谞讜转 讗讜转诐 砖砖谞讜讬讬诐 讘讘专讬讬转讗 讚诇讗 讛讬讛 诪砖诪讬注谞讜 砖讜诐 讞讚讜砖 讜讛讗 讚讞砖讬讘 诪诇讘讬谉 讗注''讙 讚转谞讗 诇讬讛 讘诪住' 讗讘讜转 (驻''讙 诪讬''讘) 讗讙讘 诪讻谞讛 谞拽讬讟 诇讬讛 讜诪讻谞讛 讗讬爪讟专讬讱 诇讗砖诪讜注讬谞谉 讗注''讙 讚讚砖 讘讬讛 讘砖诪讬讛 讜讛讗 讚诇讗 讞砖讬讘 讛讘讗 注诇 讛讻讜转讬转 讚讗诪专 讘注讜砖讬谉 驻住讬谉 (注讬专讜讘讬谉 讚' 讬讟. 讜砖诐 讚''讛 讘专) 讚诇讗 诪住讬拽 诇讬讛 讗讘专讛诐 讗讘讬谞讜 讚诪诪砖讻讛 注讜专诇转讬讛 讜诇讗 诪讘砖拽专 诇讬讛 讚诇讗 讞砖讬讘 讗诇讗 讛谞讬 讚讘砖讘讬诇 注讘讬专讛 讝讜 诇讘讚讛 讗讬谉 注讜诇讬诐 讻讚转谞讬讗 讗注''驻 砖讬砖 讘讬讚讜 转讜专讛 讜诪注砖讬诐 讟讜讘讬诐 讗讘诇 讛讘讗 注诇 讛讻讜转讬转 讘砖讘讬诇 注讘讬专讛 讝讜 诇讘讚讛 讗讬谞讜 谞注谞砖 讗诐 诇讗 砖讬砖 讘讬讚讜 注讘讬专讜转 讗讞专讜转 砖专讗讜讬 讘砖讘讬诇诐 诇讬专讚 诇讙讬讛谞诐 讗诇讗 砖注讘讬专讛 讝讜 讙讜专诪转 诇讜 讚讗讬谉 讗讘专讛诐 讗讘讬谞讜 诪注诇讛讜 诪讬讚 讗诇讗 砖讬讛讗 砖诐 讬''讘 讞讚砖 讜讻讜诇讛讜 讘砖诇讗 注砖讛 转砖讜讘讛 讚转砖讜讘讛 诪讜注诇转 诇讻诇 讚讘专 讜讗讬讻讗 诇诪讗谉 讚讗诪专 (讘专讻讜转 讚' 诇讚:) 讚讘注诇讬 转砖讜讘讛 讙讚讜诇讬诐 诪讗讜转谉 砖讛讬讜 爪讚讬拽讬诐 诇注讜诇诐:





专诪讘"谉

讛讗 讚讗诪专 专讘 讬讛讜讚讛 住驻专 转讜专讛 讜诪专讙诇讬转 讗讬谉 诇讛诐 讗讜谞讗讛 诪驻谞讬 砖讗讚诐 专讜爪讛 诇讝讜讜讙谉. 讚讜拽讗 砖谞转讗谞讛 诇讜拽讞 讗讘诇 谞转讗谞讛 诪讜讻专 讞讜讝专 讻"砖 讘讗诇讜 砖讞讘讬讘讬谉 注诇讬讜 讘讬讜转专, 讗讘诇 诇讜拽讞 驻注诪讬诐 砖诇讜拽讞 讘讬讜转专 诪讚诪讬讛谉:



注讚 讻讚讬 讚诪讬讛谉. 讗讘诇 讻讚讬 讚诪讬讛谉 讬砖 诇讛诐 讗讜谞讗讛 讜讗讜诪讚谉 讚注转讗 讛讜讗, 讜诪讬讛讜 诇讬转 讛诇讻' 讻专' 讬讛讜讚讛 讻讚拽讗 驻住拽 专讘讬谞讜 讛讙讗讜谉 砖讻讱 讚注转讜 砖诇 专讘讬谞讜 讛讙讚讜诇 讝"诇:





专砖讘"讗

讛讗 讚讗诪专 专' 讬讛讜讚讛 住"转 讘讛诪讛 讜诪专讙诇讬转 讗讬谉 诇讛谉 讗讜谞讗讛. 讜讻谉 讗诪专 专' 讬讛讜讚讛 讘谉 讘转讬专讗 住讜住 讜住讬祝 讜讞讟讬讟讜诐 讘诪诇讞诪讛 讗讬谉 诇讛谉 讗讜谞讗讛. 讛谞讬 诪讬诇讬 讻砖谞转讗谞讛 诇讜拽讞, (讚注讬讚谞讗) [讚讗讬谞讛讜] 讛讜讗 讚诇讚讬讚讛讜 砖讜讛 诇讛讜, 讗讘诇 诪讜讻专 砖谞转讗谞讛, 讻诇 砖讻谉 砖讬砖 诇讜 讘讛谉 讚讬谉 讗讜讗谞讛.



讜注讚 讻诪讛 注讚 讻讚讬 讚诪讬讛谉. 讜讻转讘 专"讞 讝"诇, 讚讛诇讻转讗 讻讜讜转讬讬讛讜 讚讗讝诇讬谞谉 讘讛讜 讘转专 讗讜诪讚谞讗, 诪讚砖拽诇讬谞谉 讜讟专讬谞谉 讘讛讜 讘讙诪专讗 讗诇讬讘讬讬讛讜. 讗讘诇 讛专讬"祝 讝"诇 驻住拽 讻专讘谞谉 讚讗诪专讜 诇讜 诇讗 讗诪专讜 讗诇讗 讗转 讗诇讜.





专"谉

讗祝 诪讜讻专 住"转 讘讛诪讛 讜诪专讙诇讬讜转 讗讬谉 诇讛诐 讗讜谞讗讛 讛"诪 讻砖谞转讗谞讛 诇讜拽讞 讚讗讜诪讚谉 讚注转讬' 讛讜讗 讚诇讚讬讚讛讜 砖讜讬 诇讛讜 讗讘诇 诪讜讻专 砖谞转讗谞讛 讻"砖 砖讬砖 诇讜 讘讛谉 讚讬谉 讗讜谞讗讛 讜讻转讘 专"讞 讝"诇 讚讻讬讜谉 讚砖拽诇讬谞谉 讜讟专讬谞谉 讗诇讬讘讗 讚专' 讬讛讜讚讗 讛讬诇讻转讗 讻讜讜转讬' 讗讘诇 讛专讬"祝 讝"诇 驻住拽 讻专讘谞谉 讚讗诪专讜 诇讜 诇讗 讗诪专讜 讗诇讗 讗转 讗诇讜:


住诇讬拽 驻讬专拽讗:


讘讗讚讬讘讜转 住驻专讬讬转 讚讬拽讟讛 dicta.org.il | 专讬砖讬讜谉 CC BY-SA 4.0





讛诪讗讬专讬

讛诪砖谞讛 讛砖诪讬谞讬转 讜注谞讬谞讛 讘讗 注诇 讬讚讬 讙诇讙讜诇 讗讜谞讗讛 讜诇讗 诪注讬拽专 讻讜谞转 讛驻专拽 讗诇讗 砖注诇 讬讚讬 讙诇讙讜诇 讗讜谞讗讛 诇注谞讬谉 讛讚讬谉 谞转讙诇讙诇 诇注谞讬谞讬 讗讜谞讗转 讚讘专讬诐 诇注谞讬谉 讗讬住讜专 讜讗诪专 讻砖诐 砖讗讜谞讗讛 讘诪拽讞 讜诪诪讻专 讻讱 讗讜谞讗讛 讘讚讘专讬诐 诇讗 讬讗诪专 诇讜 讘讻诪讛 讞驻抓 讝讛 讜讛讜讗 讗讬谞讜 专讜爪讛 诇讬拽讞 讗诐 讛讬讛 讘注诇 转砖讜讘讛 诇讗 讬讗诪专 诇讜 讝讻讜专 诪注砖讬讱 讛专讗砖讜谞讬诐 讗诐 讛讬讛 讘谉 讙专讬诐 诇讗 讬讗诪专 诇讜 讝讻讜专 诪注砖讬 讗讘讜转讬讱 砖谞讗' 讜讙专 诇讗 转讜谞讛 讜讙讜' 讗诪专 讛专"诐 讚注 讻讬 讗讜谞讗转 讚讘专讬诐 讘讗 注诇讬讜 诪拽专讗 诪讬讜讞讚 讜讛讜讗 诪讛 砖谞讗诪专 诇讗 转讜谞讜 讗讬砖 讗转 注诪讬转讜 讜讬专讗转 诪讗诇讛讬讱 讜讛讞诪讬专 讘讛 讬讜转专 诪讗讜谞讗转 诪诪讜谉 讻诪讜 砖讗转讛 专讜讗讛 砖讛讝讛讬专 讜讛驻讞讬讚 注诇讬讜 讜注讜讚 讻讬 讛讗讚诐 讬讜讻诇 诇注砖讜转 转讞讘讜诇讛 讘讛 讜讝讛 讻注谞讬谉 砖讬注诪讜讚 注诇 讛诪诪讻专 讜讬讗诪专 砖专讜爪讛 诇拽讞转讜 讜诇讗 讬拽讞讛讜 讜讬讗诪专 讗讬谉 专爪讜谞讜 诇拽谞讜转 讗讜 讬砖讗诇 诇讗讬砖 砖讗讬谞讜 讞讻诐 砖讗诇讛 诪谉 讛讞讻诪讜转 砖讬驻专砖 诇讜 讻讚讬 诇讘讬砖讜 讜讬讗诪专 讛讬讬转讬 住讘讜专 砖讛讜讗 讞讻诐 讗讜 讬住驻专 住驻讜专讬诐 砖讬砖 讘讛诐 讚讜驻讬 讜讞专驻讛 诇讞讘专讜 讜讬讗诪专 诇讗 谞转讻讜谞转讬 诇诪讛 砖讗转诐 讞讜砖讘讬诐 注诇 讝讛 谞讗诪专 讜讬专讗转 诪讗诇讛讬讱 砖讛讜讗 讬讜讚注 讻讜谞转讱 讜诪讞砖讘转讱 讜诪讛 砖讞砖讘转 讘诇讘讱 讜讝讛讜 讟注诐 诪讛 砖讗诪专讜 讝"诇 讻诇 讚讘专 讛诪住讜专 诇诇讘 谞讗诪专 讘讜 讜讬专讗转 诪讗诇讛讬讱 讜讻谉 转诪爪讗 讘转讜专讛 讘讻诇 诪拽讜诐 砖谞讗' 讘讜 讜讬专讗转 诪讗诇讛讬讱 讛讜讗 讚讘专 砖讗讬谉 讚讬讬谞讬 讘谞讬 讗讚诐 讬讻讜诇讬谉 诇讚讬谉 注诇讬讜:



讗诪专 讛诪讗讬专讬 讻砖诐 砖讬砖 讗讜谞讗讛 讘诪拽讞 讜诪诪讻专 讻讱 讬砖 讗讜谞讗讛 讘讚讘专讬诐 专"诇 砖讗住讜专 诇讛讜谞讜转 讗转 讞讘专讜 讜诇讙专讜诐 诇讜 驻住讬讚讗 讘讚讘专讬讜 讜讛讜讗 砖讗诪专 诇讗 讬讗诪专 诇讜 讘讻诪讛 讞驻抓 讝讛 讜讛讜讗 讗讬谞讜 专讜爪讛 诇讬拽讞 砖讛专讬 诪转讜讱 砖讛讜讗 讘讜砖 诇讜诪专 砖讗讬谞讜 专讜爪讛 诇讬拽讞 诪砖驻讬诇 诇讜 诪拽讞讜 诇讜诪专 砖讗讬谞讜 砖讜讛 讻诇 讻讱 讜讗讞专讬诐 砖讜诪注讬诐 讜谞诪爪讗 讙讜专诐 诇讜 驻住讬讚讗 讜讗驻讬诇讜 诇讗 讛讬讛 讗讚诐 砖诐 诪"诪 讛讜讗 诪讟专讬讞讜 讜诪爪注专讜 砖讞砖讘 诇诪讻讜专 讜诇讗 诪讻专 讜讗讞"讻 谞转讙诇讙诇 诇讗讜谞讗转 讚讘专讬诐 砖诇讗 讬讘讬讬砖讛讜 讘讚讘专讬讜 讜讛讜讗 砖讗诪专 讗诐 讛讬讛 讘注诇 转砖讜讘讛 诇讗 讬讗诪专 诇讜 讝讻讜专 诪注砖讬讱 讛专讗砖讜谞讬诐 讜讗诐 讛讬讛 讘谉 讙专讬诐 诇讗 讬讗诪专 诇讜 讝讻讜专 诪注砖讛 讗讘讜转讬讱 砖谞讗诪专 讜讙专 诇讗 转讜谞讛:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讛讬讛 讙专 讜讘讗 诇诇诪讜讚 转讜专讛 诇讗 讬讗诪专 诇讜 驻讛 砖讗讻诇 谞讘诇讜转 讬诇诪讜讚 转讜专讛 砖谞讬转谞讛 诪驻讬 讛讙讘讜专讛 讛讬讛 讞讜诇讛 讜讘注诇 讬住讜专讬谉 讗诇 讬爪讚讬拽 讗转 讛讚讬谉 注诇讬讜 讘驻谞讬讜 专"诇 砖诇讗 讬讗诪专 讻讚专讱 砖讗诪专讜 讞讘专讬讜 诇讗讬讜讘 讝讻专 谞讗 诪讬 讛讜讗 谞拽讬 讗讘讚 讜讻讜' 讛讬讜 讞诪专讬诐 诪讘拽砖讬诐 转讘讜讗讛 诇讗 讬讗诪专 诇讛诐 诇讻讜 讗爪诇 驻诇讜谞讬 讜讛讜讗 讬讜讚注 砖讗讬谉 诇讜 讜诇讗 讬转诇讛 注讬谞讬讜 注诇 讛诪拽讞 讘砖注讛 砖讗讬谉 诇讜 讚诪讬诐 讛讬讜 砖讜讗诇讬谉 讘注谞讬谞讬 讛诇讻讛 讗诇 讬讗诪专 诇诪讬 砖讬讜讚注 讘讜 砖讗讬谞讜 讬讜讚注 诪讛 讗转讛 讗讜诪专 讘讝讜 讜讻谉 讻诇 讻讬讜爪讗 讘讚讘专讬诐 讗诇讜:



讞诪讜专讛 讗讜谞讗转 讚讘专讬诐 诪讗讜谞讗转 诪诪讜谉 砖讝讛 讘讙讜驻讜 讜讝讛 讘诪诪讜谞讜 讝讛 谞转谉 诇讛砖讘讜谉 讜讝讛 诇讗 谞转谉 诇讛砖讘讜谉 讜诇讗 注讜讚 讗诇讗 砖讛讜讗 讚讘专 讛诪住讜专 诇诇讘 讜讻诇 讚讘专 讛诪住讜专 诇诇讘 谞讗诪专 讘讜 讜讬专讗转 诪讗诇讛讬讱 讜讙讜':



诇注讜诇诐 讬讝讛专 讗讚诐 砖诇讗 诇讛诇讘讬谉 驻谞讬 讞讘专讜 讘专讘讬诐 讜诇注讜诇诐 诇讗 讬讝讻讬专 讗转 讞讘专讜 讘讻谞讜讬讜 讜讗驻讬诇讜 诇讗 讛讬讛 讞讘专讜 拽驻讬讚 讘讻讱 讜讻诇 讛注讜砖讛 讚讘专讬诐 讗诇讜 讛讜专讗讛 注诇讬讜 砖讛讜讗 诪讬讜专讚讬 讙讬讛谞诐 砖讗讬谉 诇讛诐 讞诇拽 诇注讜诇诐 讛讘讗 讜讗诇讜 砖讗专 注讘专讜转 砖讛讬爪专 转讜拽祝 注诇讬讛诐 转砖讜讘讛 诪爪讜讬讛 讘讛诐 讜讬砖 诇讘注诇讬讛谉 讞诇拽 诇注讜诇诐 讛讘讗 讘转砖讜讘转谉:





砖讬讟讛 诪拽讜讘爪转

讻诇驻讬 诇讬讬讗 讗讬驻讻讗 诪住转讘专讗. 驻讬专砖 专砖"讬 讝"诇 讻诇 讛讚讘专讬诐 谞专讗讛 讘讛驻讱 讚讛讗 拽讚砖讬诐 砖讗讬谞讜 讞讬讬讘 讘讗讞专讬讜转谉 谞讬谞讛讜 讜讗诐 讘讗转 诇讞讬讬讘讜 讘注诇 讛拽讚砖 讜诇驻讜讟专讜 讘砖诇 讛讚讬讜讟 讗讬驻讻讗 讛讜讛 诇谉 诇诪讬诪专 讚讘砖讗讬谞讜 讞讬讬讘 讘讗讞专讬讜转谉 讞讬讬讘 讜砖讞讬讬讘 讘讗讞专讬讜转谉 驻讟讜专. 讜注讜讚 讚讘砖诇 讛讚讬讜讟 讗讬讻讗 诇讞讬讜讘讬 讚讗诇讜 讘讛拽讚砖 驻讟讜专. 注讚 讻讗谉. 
讜讛讗 讚拽讗诪专 诪专谉 讝"诇 讜讗诐 讘讗转 诇讞讬讬讘讜 讘砖诇 讛拽讚砖 讜诇驻讟专讜 讘砖诇 讛讚讬讜讟 讛讬讬谞讜 诪砖讜诐 讚讻讬讜谉 讚转诇讬 讟注诪讗 讚讞讬讜讘讬 诪砖讜诐 讚讻转讬讘 讘讛' 讜讻讞砖 讜讟注诪讗 讚驻讟讜专 诪砖讜诐 讚讻转讬讘 讘注诪讬转讜 诪讻诇诇 砖讚注转讜 讚讘讛拽讚砖 专讗讜讬 诇讞讬讬讘 讜讘砖诇 讛讚讬讜讟 诇讛驻讟专 讜讗诐 讻谉 讗祝 诇驻讬 讟注谞转讜 讝讗转 诇砖讜谞讜 诪砖讜讘砖 讚讘诪拽讜诐 讚讘注讬 诇诪讬转谞讬 砖讞讬讬讘 讘讗讞专讬讜转谉 拽转谞讬 讗讬谞讜 讞讬讬讘 讜讘诪拽讜诐 讚讘注讬 诇诪讬转谞讬 砖讗讬谞讜 讞讬讬讘 拽转谞讬 砖讞讬讬讘 讚讗讬诪注讟 诪讘注诪讬转讜 讜讻讞砖 驻讬专讜砖 讜讛讗 讚拽转谞讬 驻讟讜专 砖讗谞讬 拽讜专讗 讘讛诐 讘注诪讬转讜 讜讻讞砖 讛讻讬 驻讬专讜砖讛 讻讬 诇驻讬讻讱 驻讟讜专 砖讛专讬 讗谞讬 拽讜专讗 讘讛诐 讘注诪讬转讜 讜讻讞砖 讜诇讬讻讗. 讛专讬讟讘"讗 讝"诇. 


讜注讚 讻诪讛 讗诪专 讗诪讬诪专 注讚 讻讚讬 讚诪讬讛谉. 讗讬讻讗 诪讗谉 讚讗诪专 诪讚驻专砖 讛讻讗 砖讬注讜专讗 注讚 讻诪讛 讜讘拽专拽注讜转 讜注讘讚讬诐 诇讗 拽讬讛讬讘 砖讬注讜专讗 诪讻诇诇 讚讛谞讛讜 讗驻讬诇讜 讞讚 讘转诇转讗 谞诪讬 诇讗 讛讜讬 讘讛讜 讗讜谞讗讛. 讜讗讬讻讗 诪讗谉 讚讗诪专 讚讛谞讛讜 谞诪讬 讟驻讬 诪讻讚讬 讚诪讬讛谉 谞诪讬 讗讬转 讘讛讜 讗讜谞讗讛 讜讛讗讬 讚诇讗 拽讬讛讬讘 讘讛讜 砖讬注讜专讗 诪砖讜诐 讚讗讬讻讗 驻诇讜讙转讗 讚讗诪讜专讗讬. 讜讗讬讻讗 诪讗谉 讚讗诪专 讗讜谞讗讛 讗讬谉 诇讛诐 讘讬讟讜诇 诪拽讞 讬砖 诇讛诐 诪砖讜诐 讛讻讬 诇讗 驻住讬拽讗 诇讛讜 诪讬诇转讗. 讜诪住转讘专讗 讚讗驻讬诇讜 讬讜转专 诪讻讚讬 讚诪讬讛诐 谞诪讬 诇讬转 讘讛讜 讗讜谞讗讛 讚讛讗 讻转讬讘 讗讜 拽谞讛 诪讬讚 注诪讬转讱 驻专讟 诇拽专拽注讜转 讜拽专讗 诇讗 诪驻诇讬讙 讘讬讛 讻诇诇 讘讬谉 讗讜谞讗讛 讙讚讜诇讛 诇拽讟谞讛. 讜讘专讬砖 讘讘讗 拽诪讗 谞诪讬 讗诪专讬谞谉 砖讜讛 讻住祝 讚讘专 讛砖讜讛 讻诇 讻住祝 讜诪讗讬 谞讬讛讜 拽专拽注讜转 讜讻谉 讻转讘 讛专讘 专讘讬 讬爪讞拽 讜诪住转讘专讗 讻讜讜转讬讛. 讛专讗讘"讚. 


转谞讬讗 专讘讬 讬讛讜讚讛 讘谉 讘转讬专讗 讗讜诪专 讗祝 讛诪讜讻专 住讜住 讜讻讜'. 讗讬讻讗 诪讗谉 讚驻住拽 讻专讘讬 讬讛讜讚讛 讚讗诪专 讚讗讬谉 诇讛诐 讗讜谞讗讛 诇诇讜拽讞 讜专讘讬谞讜 讛讗讬讬 驻住拽 讚讻诇 讛谞讬 讗讬转 诇讛讜 讗讜谞讗讛. 诪讬讛讜 谞专讗讛 诇讜诪专 讚住讬讬祝 讜讞讟讬讟讜诐 讜住讜住 讘诪诇讞诪讛 诇讬转 讚讬谞讗 讜诇讗 讚讬讬谞讗 讚诇讬转 诇讛讜 讗讜谞讗讛 讻专讘讬 讬讛讜讚讛 讘谉 讘转讬专讗 讚诇讬讻讗 诪讗谉 讚驻诇讬讙 注诇讬讛 讘讘专讬讬转讗. 讜诪爪讬谞谉 诇诪讬诪专 诇讗讬讚讱 讙讬住讗 讚讗驻讬诇讜 讘诪诇讞诪讛 讬砖 诇讛诐 讗讜谞讗讛 讛讗 诇讗 讚诪讬 讗诇讗 诇诪讬 砖讛讙讬注 诇注讘讜专 讘谞讛专 讜诇讗 专爪讜 诇注讜讘专讜 讘驻讞讜转 诪讚讬谞专 讜驻住拽 注诪讛诐 讘讚讬谞专 讜讛注讘讬专讜讛讜 讚讗诪专 讗讬谉 诇讛诐 讗诇讗 砖讻专谉 讛专讗讜讬 诇讛谉. 讜爪专讬讱 注讬讜谉. 讛专诪"讱. 


诇讗 讬转诇讛 注讬谞讬讜 注诇 讛诪拽讞 讜讻讜'. 驻讬专讜砖 诪驻谞讬 砖诪砖讘讬讞 讚注转讜 砖诇 诪讜讻专. 讛专讗讘"讚. 
讗诪专 专讘讬 讬讜讞谞谉 诪砖讜诐 专讘讬 砖诪注讜谉 讘谉 讙诪诇讬讗诇 讙讚讜诇讛 讗讜谞讗转 讚讘专讬诐 诪讗讜谞讗转 诪诪讜谉 砖讗讜谞讗转 讚讘专讬诐 爪注专 讛讙讜祝 讜注讜讚 诪诪讜谉 谞讬转谉 诇讛砖讘讜谉 讗讘诇 讗讜谞讗转 讚讘专讬诐 诇讗 谞讬转谞讛 诇讛砖讘讜谉 讗祝 注诇 驻讬 砖讗讞专 讻讱 诪专爪讛讜 讘讚讘专讬诐 诪讛 砖讛讬讛 讛讬讛. 


讚讗讝讬诇 住讜诪拽讗 讜讗转讬 讞讬讜讜专讗. 驻讬专讜砖 讻讬讜谉 砖诪拽驻讬讚讜 诪转 讛讚诐 砖讘诇讘讜 讜诇驻讬讻讱 讛讜诇讱 讛讗讚诪讬诪讜转 诪注诇 驻谞讬讜 讻讬 讛讚诐 讛讜讗 讛诪讗讚讬诐 讗转 讛驻谞讬诐 讜讻讬讜谉 砖谞注转拽 诪诇讘讬谉 讛驻谞讬诐 讻讙讜谉 讙讜讜谉 讛诪转. 专讘讬谞讜 讞谞谞讗诇. 


讻诇 讛讬讜专讚讬谉 注讜诇讬谉 讞讜抓 诪砖诇砖讛. 讜讗诐 转讗诪专 讜讛诇讗 讗讬讻讗 诪讬谞讬谉 讜诪住讜专讜转 讜讞讘专讬讛诐 砖讗诪专讜 讘驻专拽 拽诪讗 讚专讗砖 讛砖谞讛 砖谞讚讜谞讬谉 讘讙讬讛谞诐 诇讚讜专讬 讚讜专讜转. 讜讬砖 诇讜诪专 讚讛讻讗 诇讗 讗讬讬专讬 讗诇讗 讘讗讜转谉 讛拽诇讬诐 砖讗讬谉 讚讬谞诐 讘讙讬讛谞诐 讗诇讗 砖谞讬诐 注砖专 讞讚砖 讜讘讛讗 拽转谞讬 砖讻讜诇谉 注讜诇讬谉 诇住讜祝 砖谞讬诐 注砖专 讞讚砖 讞讜抓 诪砖诇砖讛 砖谞讚讜谞讬谉 讘讜 讝诪谉 讛专讘讛 讬讜转专. 


讜讛诪诇讘讬谉 驻谞讬 讞讘讬专讜 讜讛讘讗 注诇 讗砖转 讗讬砖. 讜讗诐 转讗诪专 讜讛讬讻讬 诪砖讜讛 讗讜转谉 讘讻讗谉 讚讛讗 诇拽诪谉 讗诪专讬谞谉 讛讘讗 注诇 讗砖转 讗讬砖 诪讬转转讜 讘讞谞拽 讜讬砖 诇讜 讞诇拽 诇注讜诇诐 讛讘讗 讜讛诪诇讘讬谉 驻谞讬 讞讘专讜 讗讬谉 诇讜 讞诇拽 诇注讜诇诐 讛讘讗. 转讬专抓 专讘讬谞讜 转诐 讚讛讗 讚讛讻讗 讘砖注砖讛 驻讬专讜转 砖讛讜诇讬讚 讘谉 诪诪讝专. 讜注讜讚 讬砖 诇讜诪专 讚诇拽诪谉 诪讬讬专讬 讘砖谞讚讜谉 诪讬转转 讘讬转 讚讬谉 讜诪讬转转讜 讻驻专转讜. 讛专讬讟讘"讗.





诪讛专砖"讗 - 讞讬讚讜砖讬 讛诇讻讜转

讘讚"讛 讗诐 讛讜讗 讘谉 讻讜' 讛讬讬谞讜 讝讜 讗祝 讝讜 讚讗驻讬' 诪注砖讛 讗讘讜转讬讜 讻讜' 注讻"诇 讘诪转谞讬转讬谉 讘专讬砖讗 讚讘专讬讬转讗 讚诪讬讬专讬 转专讜讬讬讛讜 讘注谞讬谉 诪注砖讬诐 讛"诇 砖驻讬专 诇讗 讝讜 讗祝 讝讜 讚讗驻讬诇讜 诪注砖讛 讗讘讜转讬讜 讻讜' 讗讘诇 讘住讬驻讗 讚讘专讬讬转讗 讚转谞讬 讙专 讘转专 讘谉 讙专讬诐 诪讬讬专讬 讘注谞讬谉 讗讞专 讜讚讜"拽:





诪讛专砖"讗 - 讞讬讚讜砖讬 讗讙讚讜转

讗诐 讛讬讛 讘谉 讙专讬诐 讻讜' 讗诐 讛讬讛 讙专 讻讜'. 注讬讬谉 讘讝讛 讚讘专讬 讛转讜住' 讜诪讛 砖讻转讘谞讜 讘讝讛 讘讞讬讚讜砖讬 讛诇讻讜转 诪讬讛讜 拽"拽 讘讝讛 讚诪"诪 讛"诇 诇诪讬转谞讬 讻讜诇讛 讘讙专 讜诇诪讬转谞讬 讘专讬砖讗 讛讬讛 讙专 讗诇 讬讗诪专 诇讜 讝讻讜专 诪注砖讬讱 讛专讗砖讜谞讬诐 讗诐 讛讬讛 讘谉 讻讜' 讜谞专讗讛 诇讜诪专 讚讘讙专 讗讬谉 讻讗谉 讗讜谞讗讛 砖讬讗诪专 诇讜 讝讻讜专 诪注砖讬讱 讛专讗砖讜谞讬诐 讚诪讛"讟 讛讜讗 注讚讬祝 讟驻讬 讗驻讬诇讜 诪讬砖专讗诇 讻砖专 砖驻讬专砖 诪诪注砖讬讜 讛专讗砖讜谞讬诐 讜讘讗 诇讞住讜转 转讞转 讻谞驻讬 讛砖讻讬谞讛 讜讬爪讗 讛驻住讚讜 讘砖讻专讜 讝讛 诪砖讗"讻 讘讘注诇 转砖讜讘讛 砖讻讘专 谞爪讟讜讛 讜讞讟讗 讜讻谉 讘谉 讙专讬诐 讛讜讗 诇讗 讘讗 诇讛转讙讬讬专 专拽 讗讘讬讜 讗讘诇 讚讘专 讝讛 讗讜谞讗讛 诇讜:


讛讬讛 讙专 讜讘讗 诇诇诪讜讚 转讜专讛 讗诇 讬讗诪专 驻讛 砖讗讻诇 谞讘讬诇讜转 讻讜' 讜诇讗 谞拽讟 砖讗讻诇 砖讗专 讗讬住讜专讬谉 诪砖讜诐 讚讛谞讬 讙专讬注讬 讟驻讬 砖讗讻诇 讚讘专 砖讛谞驻砖 拽爪讛 讘讛诐 讚诪讛"讟 讗诪专讬谞谉 讘驻"讙 讚讛讜专讬讜转 讚讗讜讻诇 谞讘讬诇讛 讜讟专讬驻讛 讻讜' 住转诪讜 诪讬谉 讛讜讗 诪砖讗"讻 讘讗讜讻诇 砖讗专 讗讬住讜专讬谉 讜讚讜"拽:


讛诇讗 讬专讗转讱 讻住诇转讱 转拽讜转讱 讜转讜诐 讜讙讜' 诇驻讬' 讛转讜住驻讜转 讜讬"讜 讜转讜诐 讚专讻讬讱 讗讬谞讜 诪讬讜砖讘 讜爪专讬讱 诇住专住 讛诪拽专讗 讜转讜诐 讚专讻讬讱 转拽讜转讱 讜谞专讗讛 诇驻专砖 讚讜讚讗讬 讛讬讛 讗讬讜讘 诪讜讞讝拽 讜诪驻讜专住诐 诇讻诇 诇讬专讗 讜诇转诐 讘讚专讻讬讜 讗诇讗 砖讗"诇 讞讘专讬讜 砖诇讗 讛讬讬转 讬专讗 诇砖"砖 专拽 诇拽讘诇 驻专住 讜讬讛讬讛 讻住诇转讱 诪诇砖讜谉 诪讝诇 讻诪讜 讻讜讻讘讬 讛砖诪讬诐 讜讻住讬诇讬讛诐 注"砖 讻住讬诇 讜讻讬诪讛 讜讗"诇 专讗讬谞讜 注转讛 讘讱 讻讬 讬专讗转讱 砖讛讬讬转 讬专讗 讘砖讘讬诇 讻住诇转讱 讜诪讝诇讱 砖讛讬讛 讟讜讘 讛讜讗 转拽讜转讱 讜转讜诐 讚专讻讬讱 讛讻诇 讛讬讛 注"砖 诪讝诇讱 讜专讜讘 讛讟讜讘讛 砖讛讬讛 诇讱 讜诇讗 诇砖"砖 讝讻讜专 谞讗 诪讬 讛讜讗 谞拽讬 诇讗诇讛讬诐 讻诪"砖 讜讛讬讬转诐 谞拽讬讬诐 诪讛' 讜讙讜' 讜讗讘讚 讗讘诇 讗转讛 诇讗 讛讬讬转 谞拽讬 诪讛' 讻讬 讻诇 诪注砖讬讱 诇讗 讛讬讜 专拽 诇讻住诇转讱 讜诇专讜讘 讛讟讜讘讛 讜注"讻 讛讬讬转 讗讘讚 讜拽"诇:


讙讚讜诇 讗讜谞讗转 讚讘专讬诐 讻讜'. 砖谞讗诪专 讘讜 讜讬专讗转 诪讗诇讛讬讱 讻讜' 讬专讗讛 讚讘诇讗讜 讛谞讬 讟注诪讬 讚诇拽诪谉 讚讝讛 讘讙讜驻讜 讻讜' 讜讝讛 诇讗 谞讬转谉 诇讛讬砖讘讜谉 讻讜' 拽讗诪专 讛讻讗 讚讙讚讜诇 讗讜谞讗转 讚讘专讬诐 诪讚讻转讬讘 讘讜 讜讬专讗转 诪讗诇讛讬讱 讜讬砖 诇驻专砖 诪讚讻转讬讘 讘讬讛 讜讬专讗转 讜讛讜讛 讚讘专 讛诪住讜专 诇讘讜讞谉 诇讘讘讜转 诇讘讚 讛"诇 讙讚讜诇 诪讗讜谞讗转 诪诪讜谉 讚讛"诇 讚讘专 讛诪住讜专 诇讛讻讬专 讙诐 诇讘专讬讜转 讚讝讛 讛砖讜讛 讻讘讜讚 注讘讚 诇讻讘讜讚 拽讜谞讜 讜讝讛 诇讗 讛砖讜讛 讻讘讜讚 讻讜' 讻讚讗诪专讬谞谉 讘驻专拽 诪专讜讘讛 讚诪讛"讟 讛讞诪讬专讛 转讜专讛 讘讙谞讘 讬讜转专 诪讘讙讝诇谉 讜拽"诇:


讗"诇 砖驻讬专 拽讗诪专转 讚讗讝讬诇 住讜诪拽讗 讻讜' 驻讬专砖讜 讛转讜住' 砖诪讗讚讬诐 讘转讞诇讛 诇驻讬 砖讛讚诪讬诐 诪转讗住驻讬诐 诇讘专讜讞 讻讜' 注讻"诇 讜诇讗 谞讬讞讗 诇讛讜 讻驻砖讟讬讛 讚讛讗讚诪讜诪讬转 砖讛讬讛 砖诐 讻讘专 讘驻谞讬 讗讚诐 讗讝讬诇 讜讛讜诇讱 讜诪转诇讘谉 驻谞讬讜 讚讗"讻 讗诇讬砖谞讗 讚诪转谞讬' 讚驻"讙 讚讗讘讜转 讚转谞讬 讛诪诇讘讬谉 驻谞讬 讞讘讬专讜 讻讜' 讛诪"诇 谞诪讬 讛讻讬 讚诪"讛 拽专讬 诪诇讘讬谉 讗诇讗 讚讛讻讗 诪讚诪讚诪讛 诇讬讛 诇砖讜驻讱 讚诪讬诐 拽讗诪专 砖讛讚诐 诪转讗住祝 诇讘专讜讞 讻诪讜 砖诪转讗住祝 诇讘专讜讞 注"讬 砖驻讬讻转 讚诐 讜诇砖讜谉 讗讝讬诇 砖讛讜诇讱 讜诪转讗住祝 诇讘专讜讞 讜讚讜"拽:


讘诪讗讬 讝讛讬专讬 讗"诇 讘讗讞讜讜专讬 讗驻讬 讻讜' 注讚讬驻讗 讛"诇 诇诪谞拽讟 诇诪讝讛专 讗驻讬诇讜 讘诪讻谞讛 砖诐 专注 讜讚砖 讘砖诪讬讛 讻讚诪住讬拽 讚讛"诇 谞诪讬 诪讙' 砖讬讜专讚讬谉 讜讗讬谉 注讜诇讬谉 讗讘诇 谞拽讟 讚讝讛讬专讬 讘讗讞讜讜专讬 讗驻讬 砖讗讬谉 专讜讘 讛注讜诇诐 谞讝讛专讬谉 讘讜 讘讻诇 讬讜诐 注"砖 讜拽"诇:


讚讚砖 讘讬讛 讘砖诪讬讛 驻专砖"讬 讜讗讬谉 驻谞讬讜 诪转诇讘谞讜转 诪"诪 讝讛 诇讛讻诇讬诪讜 谞转讻讜讜谉 注讻"诇 讜讛讜讗 讚讞讜拽 拽爪转 砖讬讛讗 讝讛 谞注谞砖 讻"讻 注诇 讻讜讜谞转讜 讻讬讜谉 砖讗讬谉 讞讘讬专讜 谞讻诇诐 讜诇讜诇讬 驻讬专讜砖讜 讛讬讛 谞专讗讛 讚谞拽讟 讛诪讻谞讛 砖诐 专注 讚讛"诇 讻诪讜爪讬讗 砖"专 讗祝 讗诐 讗讬谉 讞讘讬专讜 诪转讘讬讬砖 诪讬讛讜 讛专诪讘"诐 讘驻"讙 诪讛诇讻讜转 转砖讜讘讛 诇讗 讻转讘 讗诇讗 讛诪讻谞讛 住转诐 注"砖 讜拽"诇:





诪讛专"诐

讙诪' 讚讗讬转专讘讜 诪诇讛' 讜讻讞砖 讻爪"诇:


砖诐 讗诐 讛讬讜 讞诇讗讬诐 讘讗讬谉 讘爪"诇:


转讜住' 讚"讛 讞讜抓 诪砖诇砖讛 砖讬讜专讚讬诐 讜讻讜' 注讚 讗讬谞诐 谞讬讚讜谞讬诐 讬讜转专 诪讬"讘 讞讚砖 讗诇讗 讗讞专 讬"讘 讞讚砖 诇讗 讞讬讬谉 讜诇讗 谞讬讚讜谞讬谉 讜砖专讜讬诐 讘诇讗 讟讜讘讛 讜讘诇讗 专注讛 讜谞讬讞讗 讛砖转讗 讚诇讗 讞砖讬讘 诪讬谞讬诐 讜讻讜' 砖讗讜转谉 谞讬讚讜谞讬谉 诇讚讜专讬 讚讜专讜转 讻讚讗讬转讗 讘驻"拽 讚专"讛 讜讻讜' 讻爪"诇:





讞讻诪转 砖诇诪讛

专砖"讬 讘讚"讛 砖讛专讬 讚讘专 讻讜' 讻爪"诇:


转讜住' 讘讚"讛 讞讜抓 诪讙' 讻讜' 讜诇讗 诪讘砖拽专 诇讬讛 讻讜' 谞"讘 讜诇讗 诪讻讬专 诇讬讛:





诪讛专"诐 砖讬祝

讙诪专讗 讚讗讬诪注讟 诪讘注诪讬转讜 讜讻讬讞砖. 讜讗注"讙 讚讻讘专 讗讬诪注讟 诪砖讘讜注讛 讗爪讟专讬讱 诪讬注讜讟讗 诇讗砖诐 讛讬讻讗 讚拽驻抓 讜谞砖讘注 讚讛讜讬 诪专讘讬谞谉 诪讘讛' 讜讻讬讞砖 讜讗讜转讜 讗爪讟专讬讱 诇诪讬讻转讘讬讛 诇专讘讜转 拽讚砖讬诐 砖讞讬讬讘 讘讗讞专讬讜转谉:


讙诪' 讜注讚 讻诪讛. 讗讘诇 讘拽专拽注 讚讗讬诪注讜讟 诇讗 驻专讬讱 讚诪住转诪讗 诇讙诪专讬 谞转诪注讟 [诇诪"讚 讗祝 讘讬讟讜诇 诪拽讞 讗讬谉 诇讛诐]:


讙诪' 注讚 讻讚讬 讚诪讬讛谉. 讚讛讻讬 诪住转讘专 讻砖讜讬谉 砖诇 讗讜转讜 讝讬讜讜讙讜. 讜讗诐 谞转讗谞讛 讛诪讜讻专 爪"注 讘驻讜住拽讬诐:


讙诪' 砖讝讛 谞讗诪专 讘讜 讜讬专讗转 诪讗诇讛讬讱. 讜讟注诪讜 讚讗诪专讬谞谉 讘住诪讜讱 讛讻诇 谞驻专注 讘讬讚讬 砖诇讬讞 讞讜抓 诪讗讜谞讗讛 砖谞讗诪专 讜讘讬讚讜 讗谞讱 讜讗"讻 爪专讬讱 诇讬专讗 诪讛砖诐 讘"讛 注爪诪讜 讜诇驻讬 砖讞讘讬讘 讗讚诐 砖谞讘专讗 讘爪诇诐 讗诇讛讬诐 讜讝讛 诪讗谞讛讜 讘讚讘专讬诐 讚讗讝讬诇 住讜诪拽讗 讜讻讜':


讘专砖"讬 讘讚"讛 讗讬驻讻讗 诪住转讘专讗 讜讻讜' 讜注讜讚 讜讻讜'. 讻驻诇 诇砖讜谞讜 诪讜专讛 注"讝 讻诇驻讬 诇讬讬讗 讚讗讬驻讻讗 讛讜诇"诇 讜注讜讚 讗讬驻讻讗 诪住转讘专讗 讛住讘专讗 讘讛讬驻讱 讜讗"诇 讚诇诪讗 砖讞讬讬讘 讘讗讞专讬讜转谉 讞讬讬讘 讚讛讚讬讜讟 讛讜讗 讻住讘专讗 讛讗诪转讬转 讜诇讗 讬讛讬讛 专拽 讞讚讗 拽讜砖讬讗 讝"讗 砖讛讬讗讱 讬讘讬讗 专讗讬讛 诇住转讜专 讘讛讬驻讱 讙诐 讚注讚讬讬谉 讘' 拽讜砖讬讜转 讛诐 讗讞讚 讚讞讬讬讘 讘讗讞专讬讜转谉 诇讗 诪拽专讬 讻"讻 讘讛' 讜讗转"诇 诪讬拽专讬 讘讛' 注讚讬讬谉 讛住讘专讗 讘讛讬驻讱:


讘转讜住' 讘讚"讛 讗诐 讛讜讗 讘谉 讙专讬诐 讜讻讜'. 住诪讻讜 讚讘专讬讛诐 讘讘专讬讬转讗 讗讘诇 讘诪转谞讬' 砖讬砖 诇讻诇 讗讞讚 诇讬诪讜讚 讘驻谞讬 注爪诪讜 讚讙专 讬诇讬祝 诪讜讙专 诇讗 转讜谞讛 讜讻讜' 讜讘注诇 转砖讜讘讛 谞诇诪讚 诪注诪讬转讜 讗讘诇 讘专讬讬转讗 讚讬诇讬祝 讛讻诇 诪注诪讬转讜 诇讗 讗爪讟专讬讱 诇讘' 讘讘讜转:


讘转讜住' 讘讚"讛 讛诇讗 讬专讗转讱 讜讻讜' 讬砖 诇驻专砖 讻诪讜 讻谉 诇砖讜谉 讘讟讞讜谉 讜诇讗 诇砖讜谉 住讻诇讜转 讚讗诪专 诇讬讛 讜讻讜'. 诇砖讜谉 住讻诇讜转 讜讚讗讬 讬转讻谉 砖诐 专拽 讗诐 谞驻专砖讜 诪诇砖讜谉 讘讟讞讜谉 讜讚讗讬 诇讗 讗诪专 讛砖讟谉 讗诇讬讜 砖讗讬谞讜 讬专讗 专拽 讗讚专讘讛 讗诪专 诇讬讛 诪讛 砖讗转讛 讬专讗 讛讬讛 诇讱 诇讛讬讜转 讘讟讞讜谞讱 砖诇讗 转驻住讬讚 讜谞讛驻讜讱 讛讜讗 讜讗"讻 砖讜讗 注讘讜讚 讗诇讛讬诐 讗讘诇 讛讻讗 讘砖诪注转讬谉 讛讬讛 诇讱 诇讬专讗 诪讛拽讘"讛:


讘转讜住' 讘讚"讛 讞讜抓 诪讙' 讻讜' 讚讛讗 讗诪专讬谞谉 讘住诪讜讱 讛讘讗 注诇 讗"讗 讜讻讜' 讜讻讜诇讛讜 讻砖诇讗 注砖讜 转砖讜讘讛 讜讻讜'. 讜讘注砖专讛 诪讗诪专讜转 诪砖谞讬 [讘讝讛 讚讗驻砖专 讚讗讬谉 注讜诇讬谉 诇注讜诇诐 讘诇讗 注砖讜 转砖讜讘讛 讜讘住诪讜讱 讬"诇] 讚讛"拽 讚讜讚 讛讘讗 注诇 讗"讗 诪讬转转讜 讘讞谞拽 讜讻诇 讛诪讜诪转讬谉 诪转讜讚讬谉 讜讬砖 诇讛诐 讞诇拽 诇注讜讛"讘 讜讗驻讬诇讜 诪讬 砖讗讬谞讜 谞讬讚讜谉 讚诇讬讻讗 注讚讬诐 讜讛转专讗讛 讜讻讛"讙 讻讬讜谉 讚讚讬谞讬讛 讘诪讬转讛 讞诪讬专讗 诇讬讛 讜讬讛讬讘 讗谞驻砖讬讛 讜诪讬讚讻专 诇砖讜讘 讗讘诇 讛诪诇讘讬谉 讚诇讬讻讗 讘讬讛 诪讬转讛 拽讬诇 诇讬讛 讜诇讗 讬讛讬讘 讚注转讬讛 诇砖讜讘 讜讗讬谉 诇讜 讞诇拽 诇注讜讛"讘. 讜注讬讬谉 讘讞讙讬讙讛 注诇 驻住讜拽 诪注讜讜转 诇讗 讬讜讻诇 诇转拽讜谉 讝讛 讛讘讗 注诇 讗"讗 讗注"讙 砖诇讗 讛讜诇讬讚讛 讻讬讜谉 讚讗住专讛 注诇 讘注诇讛 讜讻讜' 注"砖 讘驻讬' 专砖"讬 讜诪讛专"诇 讘住驻专 谞转讬讘 注讜诇诐 转讬专抓 讚讙讬讛谞诐 讛讜讗 拽讜讚诐 注讜讛"讘 讚讗讬谉 讙讬讛谞诐 诇注转讬讚 诇讘讗 讻讜' 注"砖:





专砖"砖

专砖"讬 讚"讛 诇讝讜讜讙谉. 砖讛诪爪诪讬讚 砖讜专 讻讜'. 讻爪"诇:



诪砖谞讛 讜讙专 诇讗 转讜谞讛 讻讜'. 讻爪"诇:



专砖"讬 讚"讛 砖讛专讬. 讗诐 诇注拽诇 讻讜'. 讛讜讗 诇砖讜谉 讛讙诪专讗 住谞讛讚专讬谉 (讻讜):



讘讗"讚 砖讬砖 诇讱 转讘讜讗讛. 诇讻讗讜专讛 讛"谞 诇讛讙讬讛 诇讜 讜讗讜诇讬 讚诪驻专砖 讚讛讗谞"讚 讛讜讗 诇驻诇讜谞讬 讚讛讜讬 讻诇讜注讙 诇专砖 讜讗爪诇 讛讞诪专讬诐 讛讜讗 讻讗讜谞讗讜转 诪诪讜谉 砖诪驻住讬讚讬谉 注"讬 讟专讞诐 讜讝诪谞诐:



转讚"讛 讛讗. 讚讻诇 讛讬讻讗 讚讗讬讻讗 讻讜'. 讻"讛 讘驻住讞讬诐 (讻讚 讘):



转讚"讛 讚讗讝讬诇. 讜诪讛 砖诪讗讚讬诐 讻讜'. 注讬' 讘讛专注"讘 驻"讙 讚讗讘讜转 诪讬"讗:





讘谉 讬讛讜讬讚注

讗执诐 讛指讬指讛 讘旨侄谉 讙旨值专执讬诐, 讗址诇 讬止讗诪址专 诇讜止: 讝职讻讜止专 诪址注植砖讉值讛 讗植讘讜止转侄讬讱指. 拽砖讗 讗诪讗讬 讛讜爪专讱 转谞讗 诇讗砖诪注讬谞谉 讻诇 讛谞讬 讙讜讜谞讬 砖诇 讗讜谞讗转 讚讘专讬诐?
讜谞专讗讛 诇讬 讘住"讚 讚讗讬 讗砖诪注讬谞谉 讛讗讬 讞诇讜拽讗 拽诪讬讬转讗 讘诇讘讚 讛讜讛 讗诪讬谞讗 讚讜拽讗 讘讛讗讬 讗讬讻讗 讗讬住讜专讗 讚诪讘讬讬砖讜 讘诪注砖讛 注爪诪讜 讗讘诇 讝职讻讜止专 诪址注植砖讉值讛 讗植讘讜止转侄讬讱指 讚讗讬谉 讗诇讜 诪注砖讛 注爪诪讜 诇讬讻讗 讗讬住讜专 讗讜谞讗转 讚讘专讬诐 讜讗讬 讛讜讛 讗诪专 讝职讻止专 诪址注植砖讉侄讬讱指 讛指专执讗砖讈讜止谞执讬诐 讛讜讛 讗诪讬谞讗 拽砖讛 诇讗讚诐 讘讝讬讜谉 讻讘讜讚 讗讘讜转讬讜 讬讜转专 诪讘讝讬讜谉 讻讘讜讚 注爪诪讜 讜诇讻讱 讗讬谉 诇诪讬讚讬谉 讛讗 诪讛讗.
讜讗讬 讛讜讛 谞拽讬讟 讛谞讱 转专转讬 讘诇讘讚 讛讜讛 讗诪讬谞讗 讗诐 讗诪专 驻旨侄讛 砖讈侄讗指讻址诇 谞职讘值诇讜止转 讗讬谉 讘讝讛 讗讜谞讗转 讚讘专讬诐 讻讬 讘讝诪谉 砖讗讻诇 谞讘讬诇讜转 诇讗 注讘讬讚 讗讬住讜专讗 讘讚讘专 讝讛 砖诇讗 谞爪讟讜讜 讘谞讬 谞讞 注诇 讝讗转 讜注讜讚 讛讜讛 讗诪讬谞讗 讻讬讜谉 砖讗讬谞讜 诪讚讘专 注诪讜 诇谞讻讞 诇讜诪专 驻讛 砖讗讻诇 谞讘诇讜转 讗讬讱 讬讚讘专 讘讚讘专讬 转讜专讛? 讗诇讗 讗讜诪专 讘讚专讱 谞住转专 '驻旨侄讛 砖讈侄讗指讻址诇 谞职讘值诇讜止转' 讚讛砖讜诪注 讞讜砖讘 注诇 讗讞专讬诐 讗讜诪专 讻谉 讜讗讬谞讜 诪转讘讬讬砖 讘讚讘专讬诐 讗诇讜, 诇讻讱 拽讗 诪砖诪注 诇谉 讗驻讬诇讜 讘讻讛讗讬 讙讜谞讗 砖讛讜讗 诇砖讜谉 谞住转专 讬砖 讘讝讛 讘讬讜砖 讜讗讜谞讗转 讚讘专讬诐.
讜讗讬 谞拽讬讟 讻诇 讛谞讬 讛讜讛 讗诪讬谞讗 讚讜拽讗 讘讛谞讬 讚讛讜讗 诪讘讬讬砖讜 注诇 讛注讘专 讗讘诇 讗诐 讛讜讗 讘注诇 讬住讜专讬谉 诪讜转专 诇讜诪专 诇讜 讻讬 注讜谞讜转讬讜 讛讟讜 讗诇讛 讻讚讬 砖讬爪讚讬拽 注诇讬讜 讛讚讬谉 讜讬转讜讜讚讛 讻讬 讘讗诪转 讞讬讬讘 讛讗讚诐 诇讜诪专 注讜谞讜转讬讜 讛讟讜 讗诇讛 讜讬爪讚讬拽 注诇讬讜 讛讚讬谉 诇讻讱 拽讗 诪砖诪注 诇谉 讙诐 讘讻讛讗讬 讙讜谞讗 讗住讜专 讚注讜砖讛 诇讜 讘讬讜砖 讘讝讛.
讜讗讬 谞拽讬讟 讻诇 讛谞讬 讛讜讛 讗诪讬谞讗 讚讜拽讗 讘讛谞讬 砖讛讜讗 讗讜诪专 诇讜 讘驻谞讬讜 讗讘诇 讘讗讜诪专 诇讞诪专讬诐 诇讻讜 讗爪诇 驻诇讜谞讬 砖讗讬谉 诪讗谞讛 讗讜转讜 讘驻谞讬讜 讜讗讬谞讜 诪讚讘专 注诪讜 讻诇讜诐 诇讬转 诇谉 讘讛 诇讻讱 拽讗 诪砖诪注 诇谉 讙诐 讘讻讛讗讬 讙讜谞讗 讗住讜专.



讻旨指诇 讛址诪旨址诇职讘旨执讬谉 驻旨职谞值讬 讞植讘值专讜止 讘旨指专址讘旨执讬诐, 讻旨职讗执诇旨讜旨 砖讈讜止驻值讱职 讚旨指诪执讬诐. 拽砖讗 讻讬讜谉 讚讗诪专 讞植讘值专讜止 诇砖讜谉 讬讞讬讚 讛讜讛 诇讬讛 诇诪讬诪专 讻旨职讗执诇旨讜旨 砖讈讜止驻值讱职 讚旨指诪讜止 诇砖讜谉 讬讞讬讚 讜诇诪讛 谞拽讬讟 讚旨指诪执讬诐 诇砖讜谉 专讘讬诐?
讜谞专讗讛 诇讬 讘住"讚 讚讛诪讘讬讬砖 讞讘讬专讜 砖讜驻讱 讚诪讜 讻诪讛 驻注诪讬诐 讻讬 讻诇 注转 砖讝讜讻专 讛诪转讘讬讬砖 讛讜讗 讘讜砖 讜谞讻诇诐 诪讗讬诇讬讜 讜诪注爪诪讜 讜讻谉 讻诇 驻注诐 砖专讜讗讛 讗讜转诐 讘谞讬 讗讚诐 讗砖专 讘讬讬砖讜 诇驻谞讬讛诐 讛讜讗 讘讜砖 讜谞讻诇诐 讜谞诪爪讗 讻诪讛 讚诪讬诐 砖讜驻讱 诇讞讘讬专讜 讘讗讜转讜 讘讬讜砖 砖讘讬讬砖讜 讘讚讘专讬诐. 讜讗讬转讗 讘住驻专 讛诇拽讜讟讬诐 讛谞讚驻住 讘讬专讜砖诇讬诐 讘驻住讜拽 砖止讈驻值讱职 讚址旨诐 讛指讗指讚指诐 讘指旨讗指讚指诐 (讘专讗砖讬转 讟, 讜) 讻讬 讛讗讜讚诐 砖讘讗讚诐 谞诪砖讱 诪爪讚 讛讗诇"祝 讗砖专 讘诪诇讜讬 讗讜转 讜讗"讜 讘砖诐 讛讜讬志讛 讘专讜讱 讛讜讗 讚讗诇驻讬谉 砖讛讜讗 谞诪砖讱 诪砖诐 讗讛讬志讛 砖讛讜讗 讘住讜讚 讛讘讬谞讛 讜讝讛讜 住讜讚 诪讛 砖讗诪专讜 专讘讜转讬谞讜 讝"诇 (谞讬讚讛 诇讗.) 讗诪讜 诪讝专注转 讗讜讚诐 注讬讬谉 砖诐. 讜讘讝讛 诪讜讘谉 砖驻讬专 讛讟注诐 讚旨职讛址诪旨址诇职讘旨执讬谉 驻旨职谞值讬 讞植讘值专讜止 讘旨指专址讘旨执讬诐 讚旨职讗指讝执讬诇 住讜旨诪职拽指讗 砖讛讜讗 讛讗讜讚诐 讗值讬谉 诇讜止 讞值诇侄拽 诇指注讜止诇指诐 讛址讘旨指讗 砖讛讜讗 讛讘讬谞讛 讛谞拽专讗转 注讜诇诐 讛讘讗 讻讬 驻讜讙诐 讘讗讜转 讗' 讛谞讝讻专 砖讛讜讗 诪砖诐 讗讛讬志讛 砖讛讜讗 住讜讚 讛讘讬谞讛.



讘旨职诪址注植专指讘指讗 讘旨职诪址讗讬 讝职讛执讬专值讬? 讗指诪址专 诇值讬讛旨: 讘旨职讗址讞职讜讜旨专值讬 讗址驻旨值讬. 谞专讗讛 诇讬 讘住"讚 讛讟注诐 讚谞讝讛专讬谉 讘讗专抓 讬砖专讗诇 讘讚讘专 讝讛 讬讜转专 讚讬讚讜注 诪讛 砖讗诪专 讛专讘 讞住讚 诇讗讘专讛诐 讝"诇 (讘诪注讬谉 讛砖诇讬砖讬 谞讛专 讬"讞) 砖讬砖 砖谞讬 诪诇讗讻讬诐 讛诪诪讜谞讬诐 注诇 讛诪讬转讛 讗讞讚 讛讜讗 讘讞讜抓 诇讗专抓 砖讛讜讗 诪诇讗讱 讛诪讜转 诪爪讚 驻诇讜谞讬 讜讛砖谞讬 讛讜讗 诪诇讗讱 诪爪讚 讙讘专讬讗诇 讜讛讜讗 讘讗专抓 讬砖专讗诇 注讬讬谉 砖诐.
讜讛谞讛 讬讚讜注 讻讬 讘注讜谉 砖驻讬讻讜转 讚诪讬诐 讬转拽谞讗 诪诇讗讱 讛诪讜转 讬讜转专 讻讬 讗讜诪专 讝讜 讛讬讗 讗讜诪谞讜转 砖诇讜 讜讗讬讱 讬拽讞 讗讜转讛 讛讗讚诐 诇讛专讜讙 讗转 讞讘讬专讜! 讜诇讻谉 讘诪注专讘讗 砖讗讬谉 诪诇讗讱 讛诪讜转 诪爪讚 驻诇讜谞讬 谞讻谞住 砖诐 谞讝讛专讬诐 讛诐 诪讛诇讘谞转 驻谞讬诐 砖讛讬讗 讘讻诇诇 砖驻讬讻讜转 讚诪讬诐 诪驻谞讬 讻讬 砖驻讬讻讜转 讚诪讬诐 讛讬讗 诪诇讗讻讛 砖诇 诪诇讗讱 讛诪讜转 讜讞讜砖砖讬谉 驻谉 讬转拽谞讗 讜讬讗诪专 讻诪讜 砖讬讜砖讘讬 讗专抓 讬砖专讗诇 谞讻谞住讬诐 讘讙讘讜诇讜 砖诇拽讞讜 讗讜诪谞讜转 砖诇讜 诇砖驻讜讱 讚诐 讻谉 讛讜讗 讬讻谞住 讘讙讘讜诇 砖讗讬谞讜 砖诇讜 诇讬讻谞住 讘讗专抓 讬砖专讗诇 讙诐 讻谉 讜诇讗 住讙讬 诇讬讛 讞讜抓 诇讗专抓 诇讻讱 谞讝讛专讬诐 讻讚讬 砖诇讗 讬诪爪讗 诪诇讗讱 讛诪讜转 注讬诇讛 诇讛讻谞住 讗爪诇诐.





驻谞讬 讬讛讜砖注

讘讙诪专讗 讗诐 讛讬讛 讙专 讜讘讗 诇诇诪讜讚 转讜专讛 讻讜'  谞专讗讛 讚讘讙专 诇讗 砖讬讬讱 诇讜诪专 讝讻讜专 诪注砖讬讱 讛专讗砖讜谞讬诐 讚讙专 砖谞转讙讬讬专 讻拽讟谉 砖谞讜诇讚 讚诪讬 讜讗"讻 诇驻"讝 爪"诇 讚讛讗 讚拽讗诪专 讘讘谉 讙专讬诐 砖讗诇 讬讗诪专 诇讜 讝讻讜专 诪注砖讛 讗讘讜转讬讱 诇讗讜 讗讗讘讬讜 讛讙专 拽讗讬 讗诇讗 讗讗讘讬 讗讘讬讜 砖讛讬讛 注讻讜"诐 讙诪讜专 讜讛讗 讚诇讗 拽转谞讬 讘讙专 讙讜驻讗 砖诇讗 讬讗诪专 诇讜 讝讻讜专 诪注砖讛 讗讘讜转讬讱 讬"诇 讚诪讬诇转讗 讚驻砖讬讟讗 讛讜讗 砖讗讬谉 诇讛讻诇讬诪讜 讘诪注砖讛 讗讘讬讜 讚讗讚专讘讗 讝讛讜 砖讘讞讜 砖诪讚注转讜 注讝讘 讗转 讗讘讬讜 讜讘讬转 诪讜诇讚转讜 讜诪讗住 讘诪注砖讬讛诐 讻讚诪爪讬谞讜 讘注讜讘讚讬讛 讙专 讛讗讚讜诪讬 砖砖讘讞讜 讛讻转讜讘 讘讝讛 讗讘诇 讘讘谉 讛讙专 砖诇讗 谞转讙讬讬专 诪讚注转讜 拽诪"诇 讚讗驻"讛 讗住讜专 讜讘讝讛 谞转讬讬砖讘 讙"讻 讛讗 讚拽转谞讬 讘转专 讛讻讬 讚讘讙专 讗诇 讬讗诪专 诇讜 驻讛 砖讗讜讻诇 谞讘讬诇讜转 讜诪"砖 讚拽转谞讬 谞讘讬诇讛 讚讘注讻讜"诐 诪砖专讬 砖专讬 讛诇"诇 诪砖讗专 讗讬住讜专讬诐 砖谞爪讟讜讜 讘谞讬 谞讞 讜诇驻诪"砖 谞讬讞讗 讚诪讬诇转讗 讚驻砖讬讟讗 讛讬讗 砖注讜谞讜转讬讜 讛专讗砖讜谞讬诐 砖注砖讛 讘讙讬讜转讜 讗讬谞谉 谞讞砖讘讬诐 诇讜 讚讻拽讟谉 砖谞讜诇讚 讚诪讬 讗诇讗 讚诪爪讚 砖讗讻诇 谞讘讬诇讜转 讜讟专讬驻讜转 谞讛讬 讚讗讬住讜专讗 诇讬讻讗 讘讙讬讜转讜 讗驻"讛 诪讗讬住讗 诪讬诇转讗 讻讚讗诪专讬谞谉 讘注诇诪讗 砖诪讟诪讟诐 诇讘讜 砖诇 讗讚诐 讜诪爪讬谞讜 讘诪砖讛 砖讘拽讟谞讜转讜 诇讗 专爪讛 诇讬谞讜拽 诪谉 讛讙讜讬' 诪讟注诐 讝讛 讜讻谉 讛讜讗 讘砖"注 讬"讚 讚讻诇 讗讚诐 讗住讜专 诇讬谞讜拽 诪谉 讛讙讜讬' 诪砖讜诐 砖诪讟诪讟诐 诇讘讜 砖诇 讗讚诐 讜拽诪"诇 讚讗驻"讛 讗住讜专 诇讛讻诇讬诪讜 讘讝讛 讜拽"诇. 讗讞"讝 诪爪讗转讬 讻注讬谉 讝讛 讘讞讬讚讜砖讬 讗讙讚讜转 诇诪讛专砖"讗 讝"诇 讜讛谞讗谞讬 砖讻讜讜谞转讬 诇讚注转讜:


砖诐 讚讗"专 讞谞讬谞讗 讻诇 讛讬讜专讚讬诐 讻讜' 讞讜抓 诪砖诇砖讛 讻讜' 讛讘讗 注诇 讗砖转 讗讬砖 讜讛诪诇讘讬谉 驻谞讬 讞讘讬专讜 讘专讘讬诐 讻讜'. 讜讬砖 诇讚拽讚拽 诪谞"诇 诇专讘讬 讞谞讬谞讗 讛讗 讘砖诇诪讗 讘讗砖转 讗讬砖 讻转讬讘 讘讛讚讬讗 讛讘讗 讗诇 讗砖转 专注讛讜 诇讗 讬谞拽讛 讜讚专砖讬谞谉 诇讗 讬谞拽讛 诪讚讬谞讛 砖诇 讙讬讛谞诐 讜讻诪讛 诪拽专讗讜转 讻讛"讙 讗讘诇 讘诪诇讘讬谉 驻谞讬 讞讘讬专讜 诪谞讗 诇讬讛 讜诇讬讻讗 诇诪讬诪专 讚诪住讘专讗 诪砖诪注 诇讬讛 讻讬讜谉 讚诪诇讘讬谉 讛讜讗 讻讗讬诇讜 砖讜驻讱 讚诪讬诐 讛讗 诇讬转讗 讚诪讚拽讗诪专 讛讻诇 讬讜专讚讬诐 讜注讜诇讬诐 诪砖诪注 讚砖驻讬讻讜转 讚诪讬诐 讙讜驻讗 谞诪讬 注讜诇讛 讜讗驻砖专 谞诪讬 讚讛讗 讚拽讗诪专 诇注讬诇 讻讗讬诇讜 砖讜驻讱 讚诪讬诐 诇讗讜 讚砖拽讜诇讬谉 讛诐 讗诇讗 砖讬砖 讘讻诇诇 注谞讬谉 讝讛 注谞讬谉 讚砖驻讬讻讜转 讚诪讬诐 讻讬讜谉 讚讗讝讬诇 住讜诪拽讗 讜讗转讗 讞讬讜专讗 讗讘诇 讗讛"谞 讚诪诇讘讬谉 讞诪讬专 诪砖驻讬讻讜转 讚诪讬诐 讻讬讜谉 砖诪讘讬讬砖讜 讘驻谞讬 专讘讬诐 讜转讚注 讚讛讗 讘诪诇讘讬谉 讗诪专讬谞谉 讘驻"讙 讚讗讘讜转 讚讗讬谉 诇讜 讞诇拽 诇注讜诇诐 讛讘讗 诪砖讗"讻 讘砖驻讬讻讜转 讚诪讬诐 讜注"砖 讛讟注诐 讘转讬"讟 讘砖诐 诪讚专砖 砖诪讜讗诇 讚讛讗 讚诪诇讘讬谉 讗讬谉 诇讜 讞诇拽 诇注讜诇诐 讛讘讗 讬诇讬祝 诇讛 诪讚讻转讬讘 讻讬 讚讘专 讛' 讘讝讛 讛讬讬谞讜 讗讚诐 砖谞讘专讗 讘爪诇诐 讗诇讛讬诐 讜谞"诇 讚诪讛"讟 谞诪讬 讬讜专讚 诇讙讬讛谞诐 讜讗讬谞讜 注讜诇讛 讚讬讚讜注 讚诪讛 砖讗讬谉 谞砖诪转 讛讗讚诐 专砖注 谞砖专驻转 讘讙讬讛谞诐 讻转讘 讛转"讞 讘砖诐 讛讝讜讛专 诪砖讜诐 讚谞砖诪讛 讙讜驻讗 谞讗爪诇讛 诪转讞转 讻住讗 讛讻讘讜讚 讚讻转讬讘 讘讬讛 讻讜专住讜讜讬谉 砖讘讬讘讬谉 讚谞讜专讗 讜讛讬讗 讞诇拽 讗诇讜讛 诪诪注诇 诪砖"讛 讗讬谉 讛讗砖 砖讜诇讟 讘讛 诇砖讜专驻讛 诇讙诪专讬 诪砖讗"讻 讘讞讟讗 讝讛 讚诪诇讘讬谉 讻讬讜谉 讚诇驻讬 讚注转讜 住讜讘专 砖诇讗 谞讘专讗 讛讗讚诐 讘爪诇诐 讗诇讛讬诐 讚讗诇"讻 诇讗 讛讜讬 诪讞爪讬祝 谞驻砖讬讛 讻讜诇讬 讛讗讬 诇讛诇讘讬谉 驻谞讬 讞讘讬专讜 砖讛讜讗 讘讻诇诇 讚讘专 讛' 讘讝讛 讻诪"砖 讛转讬"讟 诇讻讱 讚谞讜 讛拽讘"讛 诪讚讛 讻谞讙讚 诪讚讛 砖谞砖诪转讜 谞砖专驻转 讘讗砖 砖诇 讙讬讛谞诐 注讬' 讘讝讛 讘转讜专转 讞讬讬诐:


讘转讜住驻讜转 讘讚"讛 讞讜抓 诪砖诇砖讛 讻讜' 讜讬砖 砖注讜诇讬谉 诇讗讞专 讬"讘 讞讚砖 讻讜' 讜讛讗 讚讞砖讬讘 诪诇讘讬谉 讗注"讙 讚转谞讬 诇讬讛 讘诪住讻转 讗讘讜转 讻讜' 注讻"诇. 拽讜砖讬讬转诐 讝讛 讗"讗 诇驻专砖 讗诇讗 诇驻讬' 讛砖谞讬 砖讻转讘讜 诇注讬诇 讚诪诇讘讬谉 谞诪讬 讗讬谞讜 谞讬讚讜谉 讘讙讬讛谞诐 讗诇讗 讬"讘 讞讚砖 讗"讻 诪拽砖讜 砖驻讬专 讚诇讗 讗讬爪讟专讬讱 诇讗砖诪注讬谞谉 讛讻讗 讚讻讬讜谉 砖注讜谉 讝讛 讞诪讜专 讻"讻 砖讗讬谉 诇讜 讞诇拽 诇注讜诇诐 讛讘讗 讻"砖 砖讛讜讗 讘讻诇诇 驻讜砖注讬 讬砖专讗诇 砖谞讚讜谞讬谉 讘讙讬讛谞诐 讬"讘 讞讚砖 讚讚讗 讜讚讗 讞讚讗 诪讬诇转讗 讛讬讗 讗讘诇 诇驻讬' 讛专讗砖讜谉 砖讻转讘讜 讚诪诇讘讬谉 谞讚讜谉 诇注讜诇诐 讘讙讬讛谞诐 讗"讻 诇讗 砖诪注讬谞谉 诇讛 讗诇讗 诪诪讬诪专讗 讚专' 讞谞讬谞讗 讚讗讬 诪诪转谞讬' 讚讗讘讜转 诇讗 砖诪注讬谞谉 讗诇讗 讚讗讬谉 诇讛诐 讞诇拽 诇注讜诇诐 讛讘讗 讗讘诇 讗讻转讬 讗讬诪讗 讚诇讗 讞讬讬谉 讜诇讗 谞讚讜谞讬谉 诇讻讱 讗讬爪讟专讬讱 讚专' 讞谞讬谞讗 讜讬砖 诇讬讬砖讘 讜讚讜"拽:





诪专讗讬转 讛注讬谉

讗诐 讛讬讛 讘注诇 转砖讜讘讛 诇讗 讬讗诪专 诇讜 讝讻讜专 诪注砖讬讱 讛专讗砖讜谞讬诐. 谞专讗讛 讚讗驻讬诇讜 注砖讛 转砖讜讘讛 砖诇讬诪讛 诪讗讛讘讛 砖讝讚讜谞讜转 讛诐 讻讝讻讬讜转 诇讗 讬讗诪专 诇讜 讻谉 讜讗祝 砖讬砖 爪讚 砖讗讜诪专 诇砖讘讞讜 讻诇讜诪专 砖讝讻讛 诇转砖讜讘讛 砖诇讬诪讛 诪"诪 诪转讘讬讬砖 讜讚讗讬 讜讘驻专讟 讗诐 讗讜诪专 诇讜 讘诇讬砖谞讗 讚诪砖转诪注 诇转专讬 讗谞驻讬 讜讚诇讗 讻诪"砖 讛专讘 注讬讜谉 讬注拽讘 注"砖 讜讚讜拽 讜注讬讬谉 诪讛 砖讻转讘转讬 讘驻讬专讜砖 诪住' 讙专讬诐 驻"讚 讘住"讚 注"砖:


讻讚专讱 砖讗诪专讜 讞讘讬专讬讜 砖诇 讗讬讜讘 讛诇讗 讬专讗转讱. 讜讛讗 讚讗诪专 讘拽诪讗 讚祝 诇"讞 讚讗"诇 讗诐 讘转讜 砖诇 专讘讬 讻砖专讛 注讗讻"讜 讗驻砖专 讚讛转诐 转诇讛 讛讚讘专 讘讘转 砖谞驻讟专讛 讚诇讗 讛讬转讛 讻砖专讛 讗讘诇 讞讘讬专讬讜 砖诇 讗讬讜讘 讛讬讜 转讜诇讬诐 讛住专讞讜谉 讘讜 讻诪"砖 讛诇讗 讬专讗转讱 讜讻讜' 讜讛讬讬谞讜 讚拽讗诪专 讛讻讗 砖诇讗 讬讗诪专 讻讚专讱 砖讗诪专讜 讞讘讬专讬 讗讬讜讘 讚转诇讜 讘讜:


讗诪专 专讘讛 讘专 讘专 讞谞讛 讗专"讬 谞讞 诇讜 诇讗讚诐 砖讬讘讗 注诇 住驻拽 讗砖转 讗讬砖 讜讻讜' 诪谞"诇 诪讚讚专砖 专讘讗 讜讻讜'. 讬砖 诇讛注讬专 讚讗讟讜 专讘讬 讬讜讞谞谉 住诪讱 注诇 诪讗讬 讚讚专讬砖 专讘讗 讜爪"诇 讚专讘讬 讬讜讞谞谉 讛讬讛 讚讜专砖 讻讱 讜住转专 讚讘专讬讜 讜讛砖"住 讘注讬 诇讚讬讚谉 诪谞"诇 讜诪砖谞讬 诪讚讚专砖 专讘讗 讻诇讜诪专 讚专讘讬 讬讜讞谞谉 讛讬讛 讚讜专砖 讻讱 讜讗驻砖专 讚讛讬讛 讗讬讝讛 讘专讬讬转讗 讚诪驻讜专砖 讛讬讛 砖诐 讚专砖讗 讝讜 讜讘专讬讬转讗 诇讗 砖诪讬注 诇谉 讜诇讗 诇专讘讗 讗讘诇 诇专讘讬 讬讜讞谞谉 讛讜讛 驻砖讬讟讗 诇讬讛 讜诇讻讱 诇讗 驻讬专砖 讚讘专讬讜 讜讚讜拽:


讜诇讗 注讜讚 讗诇讗 讘砖注讛 砖注讜住拽讬谉 讘谞讙注讬诐 讜讻讜'. 注转讛 谞讝讚诪谉 诇讬讚讬 住驻专 讬砖专砖 讬注拽讘 讜专讗讬转讬 砖驻讬专砖 注诪"砖 讚讛谞讙注讬诐 讘讗讬诐 注诇 诇讛"专 讜专讜讗讬谉 砖注讜谞砖 诇讛"专 砖诪讚讘专讬诐 注诇讬 讛讜讗 讛谞讙注讬诐 注讻"讝 讗讬谉 诪拽驻讬讚讬谉 诇讜诪专 诇讬 讛讘讗 注诇 讗"讗 讘讗讜诪专诐 讗讬谉 讝讛 诇讛"专 讻讬 讗诪转 讚讘专谞讜 注讻"诇. 讜拽"拽 讚诇讛"专 讛讜讗 讗驻讬诇讜 诪讚讘专 讗诪转 讻诪"砖 讛专诪讘"诐 讝"诇 讜讗诐 讻讜谞转讜 砖讛讬讜 讟讜注讬诐 讙诐 讘讝讛 讛讜"诇 诇驻专砖 讜注讜讚 讚诇讗 讗爪讟专讬讱 诇讜诪专 讻讱 讗诇讗 讛讜诇"诇 讘驻砖讬讟讜转 讚讜讚讗讬 讛诐 讛讬讜 讞讜讟讗讬诐 讜讻谉 讛专讘 诪讛专砖"讗 讝"诇 讘讞讬讚讜砖讬 讗讙讚讜转 讗诪专讛 讘驻砖讬讟讜转 注"砖:





砖注专讬 转讜专转 讘讘诇

(谞讞 讘 转讜住驻讜转) 讚"讛 讚讗讝讬诇 住讜诪拽讗 讜讗转讬 讞讬讜专讗 讜诪讛 砖诪讗讚讬诐 讘转讞讬诇讛 诇驻讬 砖讛讚诪讬诐 诪转讗住驻讬谉 诇讘专讜讞.鈥斪�"诇 讛专注"讘 讘讗讘讜转 驻"讙 诪讬"讗: "讛诪转讘讬讬砖 驻谞讬讜 诪讗讚讬诪讜转 转讞诇讛 讜讗讞"讻 诪转诇讘谞讜转 讜讻讜' 讘转讞诇讛 讛专讜讞 诪转谞讜注注 诇爪讚 讞讜抓 讻诪讬 砖诪转诪诇讗 讞诪讛 讜驻谞讬讜 诪讗讚讬诪讜转 讜讻砖讗讬谞讜 诪讜爪讗 讟注谞讛 讻讬爪讚 讬住讬专 讛讘讜砖讛 讛讛讬讗 诪注诇 驻谞讬讜, 讛讜讗 讚讜讗讙 讘拽专讘讜 讜谞讻谞住 讛专讜讞 诇爪讚 驻谞讬讜 诪驻谞讬 讛爪注专 讜驻谞讬讜 诪转讻专讻诪讬诐 讜诪转诇讘谞讬诐 讜讝讛讜 砖讗诪专讜 讘注谞讬谉 讛讛诇讘谞讛 讚讗讝讬诇 住讜诪拽讗 讜讗转讬 讞讬讜专讗". 讛谞讛 讛专注"讘 谞讜转谉 讟注诐 诇讚专讻讬 讛讟讘注 注"驻 讛专讜讞 讻讚专讱 讛拽讚诪讜谞讬诐, 讜讗讬谉 诇讛诐 讬住讜讚 讘讟讘注. 讜诪讛 砖谞专讗讛 诪住讜祝 讚讘专讬讜 讚"诪转讻专讻诪讬诐" 讛讜讗 谞专讚祝 注诐 "诪转诇讘谞讬诐" 讗讬谞讜 谞讻讜谉, 讻讬 诇砖讜谉 讻专讻讜诐 诪爪讜讬 讘讬专讜砖诇诪讬 讻诪讜 讘讻诇讗讬诐 驻"讟 讛"讚. 谞转讻专讻诪讜 驻谞讬 专讘讬, 讜讘住谞讛' 驻"讗 讛"讙: 谞转讻专讻诪讜 驻谞讬 专"砖, 讜注谞讬讬谞讜 砖谞转讗讚诪讜 驻谞讬讜 讻讻专讻讜诐, 讜诪驻讜专砖 讻谉 讘讞讙讬' 驻"讗 讛"讘: "讘讙讬谉 讚诇讗 诪住诪拽讬 讗驻讜讬". 讜讘讘讗专 砖讘注 住谞讛' 爪讟 讗 讻转讘: "讛讗 讚谞拽讟 讘讻诇 讚讜讻转讗 讛诪诇讘讬谉 讜诇讗 讛诪讗讚讬诐 驻谞讬 讞讘讬专讜 讘专讘讬诐 讗注"驻 砖诪转讞诇讛 驻谞讬讜 诪讗讚讬诪讜转 讜讗讞"讻 诪转诇讘谞讜转 讛讬讬谞讜 诪砖讜诐 砖诇讗 讛讜拽砖 讛诪诇讘讬谉 驻谞讬 讞讘讬专讜 诇砖讜驻讱 讚诪讬诐 讗诇讗 讘砖讘讬诇 砖驻谞讬讜 诪转诇讘谞讜转, 砖讛讜讗 注讬拽专 讛专讙砖转 讛爪注专 讜诇讗 讘砖驻谞讬讜 诪讗讚讬诪讜转". 讜讗讬谉 讝讛 诪讞讜讜专. 讜注讬' 转讜讬"讟 讗讘讜转 砖诐, 砖讘讗诪转 讬砖 讙讬专住讗 砖诐 "讛诪讗讚讬诐 驻谞讬 讞讘讬专讜 讘专讘讬诐". 讘讬谉 讻讱 讜讘讬谉 讻讱 转驻住讜 讗讞转 诪谉 讛砖转讬诐 砖讚专讻谉 诇讘讜讗 诇诪转讘讬讬砖. 讗讘诇 专讗讬转讬 讘讻驻转讜专 讜驻专讞 驻专拽 注砖讬专讬 砖讻转讘: "讟注讛 讗专讬住讟讜 砖讗诪专 讘住驻专 讛诪讗诪专讜转 砖诇讜 讚讗讝讬诇 讞讬讜专讗 讜讗转讬 住讜诪拽讗 讜讚讘专讬 讞讻诪讬谞讜 讝"诇 讛诐 讗诪转". 讜讛专讬 讚讘专讬讜 讗讬谞诐 讗诪讬转讬讬诐, 讻讬 注讬谉 讘注讬谉 谞专讗讛 砖讛诪转讘讬讬砖 驻谞讬讜 诪讗讚讬诪讬诐 转讞诇讛, 讜讗讞"讻 诪转诇讘谞讬诐 讛专讘讛.


(砖诐) 讚"讛 讞讜抓 讜讻讜' 讗讬谉 诇驻专砖 讚讗讬谉 注讜诇讬谉 诇注讜诇诐 讚讛讗 讗诪专讬谞谉 讘住诪讜讱 讛讘讗 注诇 讗"讗 讬砖 诇讜 讞诇拽 诇注讜讛"讘 讜讻讜'.鈥斪涀撟⒆� 讛转讜住' 讻"讛 讚注转 讛专诪讘"谉 讘砖注专 讛讙诪讜诇 讜讛专"谞 讘讞讚讜砖讬 住谞讛讚专讬谉 (诪讝 讗) 讜讝"诇: "讻诇 讞讬讬讘讬 诪讬转讜转 讛诪转讬诐 诪转讜讱 专砖注诐 讬砖 诇讛诐 讞诇拽 诇注讜讛"讘 讞讜抓 诪诪砖讜诪讚 讜驻讜专拽 注讜诇 讜讻讜' 讜讘讻诇诇谉 讗谞砖讬 注讬专 讛谞讚讞转 砖讗讬谉 诇讛诐 讞诇拽 诇注讜讛"讘 讗讗"讻 讛转讜讚讜". 讗讘诇 诪讚讘专讬 讛专诪讘"诐 (讛诇' 转砖讜讘讛 专驻"讞) 谞专讗讛, 砖讻诇 讞讬讬讘讬 讻专讬转讜转 砖诪转讜 讘专砖注转谉 讗讬谉 诇讛诐 讞诇拽 诇注讜讛"讘. 讜诪拽讜专讜 讘转"讻 驻' 讗诪讜专 [驻专拽 讬"讚 讚']: "诇讬诪讚 注诇 讛讻专转 砖讗讬谞讜 讗诇讗 讗讘讚谉". 讜讛专诪讘"谉 诇讟注诪讜 讘砖注专 讛讙诪讜诇 砖诐 讻转讘, 砖讛讗讘讚谉 讛讝讛 讗讬谞讜 讗诇讗 注讜谞砖 爪注专, 诇讗 砖讬诪讜转 讛专砖注 讜转讗讘讚 谞驻砖讜 (注"砖).


讜爪"诇 诇讚注转 讛专诪讘"诐 讚诪"砖 讻讗谉 讛讘讗 注诇 讗"讗 诪讬转转讜 讘讞谞拽 讜讬砖 诇讜 讞诇拽 诇注讜讛"讘, 讚讜讚讗讬 诪讬讬专讬 讻砖诇讗 注砖讛 转砖讜讘讛 讗诇讗 砖讘"讚 讚谞讜 讗讜转讜 讜讛专讙讜讛讜 讻讛诇讻讛, 讚讗讝 讬砖 诇讜 讞诇拽 诇注讜讛"讘, 讗讘诇 讛诪诇讘讬谉 驻谞讬 讞讘讬专讜, 砖讗讬谉 注诇讬讜 注讜谞砖 讘"讚, 讗诐 诇讗 注砖讛 转砖讜讘讛 讗讬谉 诇讜 讞诇拽 诇注讜讛"讘. 讜讛讗 讚讗诪专讬谞谉 "讞讜抓 诪讙' 砖讬讜专讚讬谉 讜讗讬谞谉 注讜诇讬谉" 讛讬讬谞讜 讘砖诪转 注诇 诪讟转讜 讜诇讗 注砖讛 转砖讜讘讛. 讜注讬' 住谞讛讚专讬谉 (诪讝 讗), 讚诪砖诪注 砖讗驻讬' 讗谞砖讬 注讬专 讛谞讚讞转 讗诐 谞讛专讙讜 注"驻 讘"讚 讬砖 诇讛诐 讞诇拽 诇注讜讛"讘 讗注"驻 砖诇讗 注砖讜 转砖讜讘讛, 讜砖诐 讛砖讜讜 讗谞砖讬 注讬专 讛谞讚讞转 诇讛专讜讙讬 诪诇讻讜转. 讜讘拽讛"专 注讛"驻 "诪讬 讬讜讚注 专讜讞 讘谞讬 讛讗讚诐" (讜诪讜讘讗 诪讚专砖 讝讛 讘转讜专转 讛讗讚诐 诇专诪讘"谉 砖注专 讛住讜祝): 专' 讞谞讬谞讛 驻转专 拽专讬讬讛 讘讛专讜讙讬 诪诇讻讜转 砖讛谉 讘讗讬谉 诇讞讬讬 注讜讛"讘 讗注"驻 砖讗讬谞谉 诪转讜讚讬谉. 讜讗"讻 讗祝 讚讬谉 讗谞砖讬 注讬专 讛谞讚讞转 砖谞讛专讙讜 注"驻 讘"讚 讻谉 讛讜讗. 讜讻谉 诪砖诪注 讘讞讚讜砖讬 专诪"讛 住谞讛讚专讬谉 砖诐, 讜讻谉 讘讞讚讜砖讬 讛专"谞 (砖讛注转拽谞讜 诇注讬诇). 讜诪讛 砖砖谞讬谞讜 砖诐 (诪讙 讘) "讻诇 讛诪讜诪转讬谉 诪转讜讚讬谉 砖讻诇 讛诪转讜讚讛 讬砖 诇讜 讞诇拽 诇注讜讛"讘" (讜讻"讻 讛专诪讘"诐 讘讛诇' 住谞讛' 驻讬"讙) 爪专讬讱 诇驻专砖, 砖讬砖 诇讛诐 讞诇拽 诇注讜讛"讘 讘诇讗 砖讜诐 注讜谞砖 砖诪讬诐 讻诇 砖讛讜讗 诇讗讞专 诪讬转转诐, 讗讘诇 讗诇讜 砖谞讛专讙讜 注"驻 讘"讚 讜诇讗 讛转讜讚讜 讬砖 诇讛诐 注讜谞砖 诇讗讞专 诪讬转转诐, 讜讗讞专 砖讬拽讘诇讜 注讜谞砖诐 讬讘讜讗讜 诇注讜讛"讘. 讜讻谉 诪砖诪注 诪讝讛 砖讻转讘 讛专诪讘"诐 讘专讗砖 讛诇' 转砖讜讘讛: 讻诇 诪讞讜讬讬讘讬 诪讬转讜转 讘"讚 讜讻讜' 讗讬谉 诪转讻驻专 诇讛谉 讘诪讬转转谉 讜讻讜' 注讚 砖讬注砖讜 转砖讜讘讛 讜讬转讜讚讜. 讜注讬' 转讜住驻转讗 住谞讛讚专讬谉 驻"讟: 讛专讜讙讬 讘"讚 讬砖 诇讛诐 讞诇拽 诇注讜讛"讘 诪驻谞讬 砖诪转讜讚讬谉. 爪专讬讱 讙"讻 诇驻专砖 讘诇讬 砖讜诐 注讜谞砖 讻诇诇.


讜讛谞讛 讘讬专讜砖诇诪讬 驻讗讛 驻"讗 讛"讗 讗讬转讗: 讚' 讚讘专讬诐 砖讛谉 谞驻专注讬谉 诪谉 讛讗讚诐 讘注讜讛"讝 讜讛拽专谉 拽讬讬诪转 诇讜 诇注讜讛"讘 注"讝 讜讙"注 讜砖"讚 讜诇讛"专, 诇讚注转 讛专诪讘"诐 注谞讬讬谞讜 砖讗讬谉 诇讛谉 讞诇拽 诇注讜讛"讘, 讜讻"讻 讘讛诇' 讚注讜转 驻"讝 讛"讙: "讙' 注讘讬专讜转 谞驻专注讬谉 诪谉 讛讗讚诐 讘注讜讛"讝 讜讗讬谉 诇讜 讞诇拽 诇注讜讛"讘 注"讝 讜讙"注 讜砖"讚 讜诇讛"专 讻谞讙讚 讻讜诇诐". 讜诇讚注转 讛讞讜诇拽讬诐 注诇 讛专诪讘"诐 注谞讬讬谞讜, 砖讗注"驻 砖讛讬讜 诇讜 讬住讜专讬谉 讘注讜讛"讝 讗讬谉 诪谞讻讬谉 诇讜 诪注讜谞砖讜 诇注讜讛"讘, 讜诇讗讞专 砖讬拽讘诇 注讜谞砖讜 诪砖诇诐 讬讝讻讛 讘讞诇拽讜 诇注讜讛"讘. 讜注讬' 讬专讜砖诇诪讬 驻讬讗讛 砖诐: "注"讝 讜讙"注 专' 讬讜谞讛 讜专' 讬讜住讬 讞讚 讗诪专 讻拽诇讜转 讜讞讚 讗诪专 讻讞诪讜专讜转 讜讻讜' 讻讬 讗谞谉 拽讬讬诪讬谉 讘讗讜转讜 砖诇讗 注砖讛 转砖讜讘讛 讜诪转 讘讬住讜专讬谉". 讜诪砖诪注 讚讗诐 诪转讜 砖诇讗 讘讬住讜专讬谉 诇讻"注 讗讬谉 诇讛诐 讞诇拽 诇注讜讛"讘, 讜讗诐 诪转讜 讘讬住讜专讬谉 讘讝讛 谞讞诇拽讜 专' 讬讜谞讛 讜专' 讬讜住讬.


讜讚注 砖专' 讬砖注讬讛 讚讟专讗谞讬 讘转讜住驻讜转讬讜 讻讗谉 讻转讘: "讛讘讗 注诇 讗"讗 诪讬转转讜 讘讞谞拽 讜讬砖 诇讜 讞诇拽 诇注讜讛"讘 驻讬' 讗诐 注砖讛 转砖讜讘讛, 讜诪讗讬 讚讗诪专谉 诇注讬诇 讬讜专讚讬谉 讜讗讬谞谉 注讜诇讬谉 讻砖诇讗 注砖讛 转砖讜讘讛". 讜讚讘专讬讜 谞驻诇讗讬诐 讚讗诐 讛讘讗 注诇 讗"讗 讬砖 诇讜 讞诇拽 诇注讜讛"讘 诪讬讬专讬 讘砖注砖讛 转砖讜讘讛, 讗"讻 讗讬讱 诪住讬讬诐 "讜讛诪诇讘讬谉 驻谞讬 讞讘讬专讜 讗讬谉 诇讜 讞诇拽 诇注讜讛"讘", 砖讛专讬 讗讬谉 诇讱 讚讘专 注讜诪讚 讘驻谞讬 讻诇 讘注诇讬 转砖讜讘讛, 讻讚讗讬转讗 讘讬专讜砖诇诪讬 驻讬讗讛 砖诐, 讜讻"讻 讛专诪讘"诐 (讛诇' 转砖讜讘讛 驻"讙 讛讬"讘), 讜讻"讛 讘驻住讬拽讚专"讻 驻讬住拽讗 砖讜讘讛 讜讘转讚讗"专 住驻讻"讘. 讜讗祝 砖讘驻专"讗 驻讟"讜 诪砖诪注 讚讬砖 注讘讬专讜转 砖讗讬谉 转砖讜讘讛 诪讜注讬诇讛 诇讛诐 讗讬谉 诇诪讬讚讬谉 诪讚讘专讬 讗讙讚讛.


讜讛谞讛 讘专讬拽讗谞讟讬 驻' 转砖讗 (讚祝 拽讻讗 注"讚) 讻转讘 讘砖诐 讛讞讻诐 专' 注讝专讗: "转诪爪讗 讘诪拽讜诪讜转 专讘讬诐 讘讚讘专讬 专讝"诇 "讗讬谉 诇讜 讞诇拽 诇注讜讛"讘" 专"诇 讗讬谉 诇讜 讘讬转 讘驻谞讬 注爪诪讜 讗讜爪专 砖讛讜讗 讘专砖讜转讜 讜讛讜讗 诪讜砖诇 注诇讬讜, 讜讝讛讜 注讜砖讬谉 诇讜 诪讚讜专 诇驻讬 讻讘讜讚讜 (注讬' 砖讘转 拽谞讘 讗), 讜诪讬 砖讗讬谉 诇讜 讝讻讜转 讛讜讗 注讜诪讚 讘诪拽讜诐 砖注讜诪讚讬诐 专讘讬诐". 讜讘专讜专 砖讗讬谉 讚注转 专' 注讝专讗, 砖讘讻"诪 砖讗诪专讜 讞讝"诇 "讗讬谉 诇讜 讞诇拽 诇注讜讛"讘" 注谞讬讬谞讜 讻谉, 讗诇讗 砖讬砖 诪拽讜诪讜转 砖讗讬谉 驻讬专讜砖诐 砖讗讬谉 诇讛诐 讞诇拽 诇注讜讛"讘 讻诇 注讬拽专, 讗诇讗 砖讗讬谉 诇讛诐 讞诇拽 诪讬讜讞讚, 讜讛诐 讻诇 讗诇讜 讛诪拽讜诪讜转 砖讛驻诇讬讙讜 讞讝"诇 讘注讘讬专讜转 讛谞专讗讜转 讻拽诇讜转, 讜讗诪专讜 讘讛谉 "讗讬谉 诇讛诐 讞诇拽 诇注讜讛"讘", 讜讛谉 砖诪谞讛 讗讜转谉 讛专诪讘"诐 讘讛诇' 转砖讜讘讛 驻"讙 讛讬"讚, 讜注讜讚 讬砖 讗讞专讜转 讻讗诇讛.

